recursal/SuperWikiNEXT-32B huggingface dataset:
| How to read a taxoboxHow to read a taxobox**伊朗紫硬膠** |
| --- |
| 喺廣州白雲湖景區入面種嘅伊朗紫硬膠喺廣州白雲湖景區入面種嘅伊朗紫硬膠 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 山欖科 Sapotaceae |
|
|
|
|
|
| 屬 | 紫硬膠屬 Mimusops |
|
|
|
|
|
|
|
| 種 | ***伊朗紫硬膠 M. elengi*** |
|

 |
|
| 二元學名 |
| ***Mimusops elengi***L. |
|
|
|
|
|
|
|
|
|
|
|
|
|
|
|

**伊朗紫硬膠**（粵拼：ji1 long5 zi2 ngaang6 gaau1；學名：*Mimusops elengi*）；重可以寫做**伊朗芷硬膠**（ji1 long5 zi2 ngaang6 gaau1）；佢係山欖科紫硬膠屬嘅一種常綠喬木，原產地喺伊朗。呢種樹既係一種行道樹，又係一種比較好嘅園景樹同抗污染樹。

形態
--

呢樖嘢一般有6~8m高。樹葉係單葉互生嘅薄革質品種，個樣係蛋形或橢圓形，長10－15cm，闊5－7cm，葉色係翠綠色。而樹冠係圓嘅波形，個樣都比較靚吓。而花一般生喺樹葉嘅格辣底嗰度，重要成對噉出，而且重有埐清香。結果嗰時出嘅係橙黃色嘅蛋形漿果，長2.5－3cm。佢嘅果入面有1粒核，長2－2.5cm。

習性
--

伊朗紫硬膠一般鍾意喺有光同高溫高濕氣候嗰度生。而生存嘅泥土方面就冇咁嚴格。佢嘅生長速度都幾快吓。

相
-

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹 |
| 樹  |

|  |
| --- |
| 盆景樹 |
| 盆景樹  |

|  |
| --- |
| 葉 |
| 葉  |

|  |
| --- |
| 花冧 |
| 花冧  |

|  |
| --- |
| 花 |
| 花  |

|  |
| --- |
| 樹上嘅花 |
| 樹上嘅花  |

|  |
| --- |
| 樹上嘅果 |
| 樹上嘅果  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗之後） |
| 果（熟咗之後）  |

 |

出面網頁
----

|  |  |
| --- | --- |
|  | 維基同享有多媒體嘅嘢：**伊朗紫硬膠** |

* 伊朗芷硬胶 广东花木网
唔好同**劉德華**搞亂。
**梁德華**，香港親中派政治人物兼道教界人士，而家係香港道教聯合會主席。

政治立場
----

佢係親中派人士，不時以香港道教界代表嘅身份，參與一啲親中共同建制嘅活動。

佢反對將愛國教育稱為洗腦，又聲稱愛自己嘅國家係正常道德。佢又曾經用「黑暴」形容反修例運動嘅參加者，佢帶領嘅香港道教聯合會又曾經發表聲明全力支持北京繞過香港立法會，事前未經香港人同意嘅《香港國安法》，又話國安法唔能夠被反對，亦唔應該被反對。

而去到2021年中共未經香港人同意，修改香港選舉制度之後，佢接受林鄭月娥主持節目《選委界別分組面面觀》訪問嘅時候，又大讚林鄭洞察民情，制度修改後選委會嘅代表性更強。

選舉經歷
----

喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. 1 2  吳倬安 (2021-05-03). 〈選舉改制｜林鄭訪道教領袖 梁德華稱增300選委反映政府洞察民情〉. 《香港01》 (香港中文). 喺2021-05-04搵到.
2. ↑  〈三地道教組織聯手賀改革開放40年 - 香港文匯報〉. *paper.wenweipo.com*. 喺2021-05-04搵到.
3. ↑  〈專訪\梁德華倡道德教化 引青年歸正途〉. *www.takungpao.com.hk*. 喺2021-05-04搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
菲德列·比夏
《**吾家諾曼第**》（法文：*Ma Normandie*）係一首頌歌，由菲德列·比夏（Frédéric Bérat）喺1835年創作，宜家係法國上諾曼第同下諾曼第兩個大區嘅非正式區歌。由於諾曼第同澤西島歷史上同屬諾曼第公國，因此伊首歌都曾經係澤西島嘅非正式區歌，直到澤西島政府喺2010年正式改用《島國家園》（*Island Home*）做區歌。

歌詞
--

### 法文歌詞

**Ma Normandie**

Quand tout renaît à l'espérance,  

Et que l'hiver fuit loin de nous,  

Sous le beau ciel de notre France,  

Quand le soleil revient plus doux,  

Quand la nature est reverdie,  

Quand l'hirondelle est de retour,  

J'aime à revoir **ma Normandie!**
C'est le pays qui m'a donné le jour.

J'ai vu les champs de l'Helvétie,  

Et ses chalets et ses glaciers;  

J'ai vu le ciel de l'Italie,  

Et Venise et ses gondoliers.  

En saluant chaque patrie,  

Je me disais : aucun séjour  

N'est plus beau que **ma Normandie!**
C'est le pays qui m'a donné le jour.

Il est un âge dans la vie,  

Où chaque rêve doit finir,  

Un âge où l'âme recueillie  

A besoin de se souvenir.  

Lorsque ma muse refroidie  

Aura fini ses chants d'amour,  

J'irai revoir **ma Normandie!**
C'est le pays qui m'a donné le jour.

### 諾曼第文歌詞

***Ma Normaundie***

|Quaund no ratouorne à l’espéraunche,  

et que la freid est louen de nouos.  

Pis qu’no reveî des biaos Daimmaunches,  

et que l’solé revyint pllus doux.  

Quaund le r’nouvé est raccachi,  

joaunats, promioles, hérondes itou,  

J’îme cha d’arveî **ma Normaundie**,  

ch’est lyi l’pays qui m’a bailli eul jou.  

J’i veu les cllos eud l’Helvétie,  

et touôte la nyige ammonchellaée.  

Guettyi eul cyil eud l’Italie,  

et Venise et ses biaos batés.  

De touos pays d’exçaès joulyis,  

mei vo preachyi qu’aôqueuns in’tou,  

N’est pu biao que **ma Normaundie**,  

ch’est lyi l’pays qui m’a bailli eul jou.  

Vyint le temps de la souovenanche,  

ou touôte histouêre deit finin.  

Le temps ou touôte tête bllanche'  

a besouen de se souvenin.  

Quaund je m’érai byin ébraillyi,  

dégoublinaé praêt au retou  

J’érai arveî **ma Normaundie**,  

ch’est lyi l’pays qui m’a bailli eul jou.  

### 中譯

《**吾家諾曼第**》

|當眾人又再滿懷希望  

當寒冬離眾人而去，  

當法蘭西美麗天空下，  

陽光又再如斯纏綿，  

大地萬物，復甦如新，  

南去飛燕，又再北歸，  

余望重歸**吾家諾曼第**！  

**只因余生於斯，長於斯。**  

曾遊瑞士之廣袤田園，  

叢密森林，蕭瑟冰川；  

曾遊義大利，仰望天穹，  

亦曾泛舟於威尼斯，  

余頂禮於四方諸國，  

唯余自言：五湖四海  

美極不如**吾家諾曼第**！  

**只因余生於斯，長於斯。**  

古雲人算不如天算，  

良辰美景，皆有盡時。  

此時此刻，余唯願歸去，  

重拾昔日，晨思夜夢。  

靈感之泉，業已枯竭，  

再美情歌，亦已曲終。  

余必重歸**吾家諾曼第**！  

**只因余生於斯，長於斯。**  

### 粵譯

《**我嘅諾曼第**》

當大家又試滿懷希望  

當冬天離大家而去，  

當法蘭西美麗嘅天空之下，  

陽光比之前更加纏綿，  

大自然蘇醒過來，  

燕子又飛返返來，  

我好想再見到**我嘅諾曼第**！  

**因為嗰道係我出世嘅地方。**  

  

我見過瑞士嘅田園，  

重有佢嘅森林同埋冰川；  

我見過意大利嘅天空，  

亦都見過威尼斯同佢嘅船夫，  

我欣賞每一個國家，  

但係我都係覺得：無一個國家  

靚得過**我嘅諾曼第**！  

**因為嗰道係我出世嘅地方。**  

  

生命中總有一個  

每個夢都要結束嘅時候。  

總有一個  

每個靈魂都記住嘅時刻。  

我嘅藝術之神已經冷靜徂，  

佢嘅情歌已經唱完澌  

我一定要再見到**我嘅諾曼第**！  

**因為嗰道係我出世嘅地方。**
草暖公園嘅靚景
**草暖公園**（粵拼：cou2 lyun2 gung1 jyun2）係中國廣東省廣州市嘅一間比較出名嘅公園，喺越秀區環市西路差唔多解放北路嗰頭，先賢清真寺同廣州蘭圃北門嘅對面，廣州火車站嘅東邊隔籬。呢間公園喺1987年春天起好，佢重係廣州有史以嚟，第一間有歐陸風格嘅自然園林公園。

名
-

呢間公園嘅名出喺唐朝嘅詩人——李賀寫嘅《出城寄權璩楊敬之》嘅「草暖雲昏萬里春，宮花拂面送行人。」呢句詩嘅「草暖」呢兩個字嚟做名。

敘述
--

呢間公園嘅佔地面積係13400㎡，全開放式佈局。入面將花園嘅風貌結合咗城市嘅區街，配合咗園林草地、樹木、花叢同埋建築、噴泉，重結合咗燈光同植物而組成咗幅靚嘅色彩、流暢嘅線條、節奏比較梭符嘅園林式靚景。尤其係公園入面嘅主樓，比較高嘅屋尖完全係映嗮成間公園嘅靚景。喺1987年春開放之後一直到而家俾好多中國人同鬼佬都讚過佢嘅。

史
-

### 2004年底到2011年中暫停開放

內文：廣州地鐵5號綫
喺2004年底為咗畀地鐵快啲開通5號綫嘅關係先至將間公園閂門，直到2010年7月先至按返之前原嚟嘅樣嚟起，直到2011年5月份先至重新開放。

### 2017年12月15號暫停開放

內文：廣州地鐵11號綫
喺2017年12月15號，為咗畀地鐵快啲開通11號綫嘅關係先至將間公園閂門。期間重喺2018年3月19號開挖，將公園近住馬路嗰一大堆地皮改成巴士總站。
吳頌今，筆名頌今，男，漢族，江西南昌人，西元1946年10月7日（農曆丙戌年九月十三日）生於九江，喺蘭州、銀川、成都度過童年，畢業於上海音樂學院作曲綁，國家一級詞曲作、資深音樂製作人、現任中國片廣州公司高級老編、香港佛教文化產業佛教音樂委員會委員、頌今音樂工作室藝術總監。

培養包裝後走紅嘅歌手同弟子有楊鈺瑩、陳思思、周亮、黃偉麟（澳門）、朱含芳、蔣文華、小周等十餘人。從業三十年，創作聲樂、器樂作品5000餘首。

簡歷
--

吳頌今於70年代創作知名兒歌《井岡山下種番瓜》。一九八零年，於由上海音樂學院，攞多江西音協《心聲歌刊》同《心聲詞報》嘅副主編。
1987年，南下廣州，加盟中國片公司廣州公司。
1990年，為《灞橋柳》譜曲。
1992年，為《風含情水含笑》創作啲歌詞。
1995年元月，正成立"頌今音樂工作室"，成為中唱廣州公司嘅主任老編、"頌今音樂工作室"嘅藝術總監。旗下籤約歌手有陳思思、朱含芳、楊洋、金彪、秦天、高歌、楊柳。
1997年頭，喺北京榮獲"中國流行歌壇十年成就獎章"。
吳頌今勤力多產，30年嚟已經發表各類聲樂，器樂作品同啲歌詞5000餘首，佢《打靶架歸來喜洋洋》等10餘首作品獲過國家一級創作佐獎，《井岡山下種番瓜》等10餘首歌被選入大、中、小學同幼兒園音樂教材中。另外，"頌今音樂工作室"系中國首家國際互聯網上嘅專業音樂工作室站點。
2022年1月8號，喺南昌市圖書館主辦嘅"豫章講壇"擔任主講人。

睇埋
--

* 小蓓蕾組合
**伊朗建築**（波斯文：**معمارى ایرانی**，**Memāri e Irāni**）係指伊朗（舊名波斯）嘅建築風格。喺遠古時代，波斯喺宗教上係以本土嘅拜火教做主導嘅，回教徒喺 7 世紀嗰陣成功噉征服波斯，令到波斯開始伊斯蘭化。雖然係噉，波斯人不嬲都對自己嘅文化好自豪，會將自己原來嘅文化同當時新嚟嘅伊斯蘭文化融合，再加上伊朗喺地勢上俾群山圍住，令到佢同中東第啲地區相對隔絕，最後形成咗一套獨特嘅波斯式伊斯蘭建築。

波斯式伊斯蘭建築有以下特點：呢種建築興用大量凹陷嘅外牆，尤其係啲有窗嘅牆，個窗會喺凹陷咗嘅位嗰度，呢種設計令到啲窗冇咁易俾太陽曬到－令到啲窗涼爽啲；啲窗好多時會係好精細嘅幾何圖案；圓頂會好似有少少漲咗噉嘅樣，而且內部有極之精緻嘅磚片裝飾；幾何圖案嘅運用比起伊斯蘭世界第啲地區嘅仲犀利得嚟，又冇阿拉伯建築咁忌諱圖像... 等等。波斯式伊斯蘭建築仲有大量嘅樂園花園（paradise garden），用一個善用水、又綠意盎然嘅花園嚟模擬傳統回教徒相信虔誠信徒死咗之後會去嘅天園。

波斯式伊斯蘭建築喺印度都唔少。查實有段故：成吉思汗嘅大帝國喺成吉思汗死咗冇幾耐就散咗，分裂做幾個國家，成吉思汗其中一啲後裔霸住波斯獨據一方，而後嚟巴卑爾（Babur the Tiger；ظهیرالدین محمد بابُر）南下攻打印度，征服咗大半個印度半島，建立咗蒙兀兒汗國（Mughal Empire；گورکانیان），將蒙兀兒嗰一套波斯式伊斯蘭文化傳到去印度。例如舉世聞名嘅泰姬陵（Taj Mahal；梵文：ताज महल）噉，就用咗波斯式伊斯蘭風格。

* 伊朗伊斯法罕沙阿清真寺伊朗伊斯法罕沙阿清真寺
* 沙阿清真寺入口沙阿清真寺入口
* 伊斯法罕阿里卡普宮伊斯法罕阿里卡普宮
* 阿里卡普宮音樂廳阿里卡普宮音樂廳
* 阿里卡普宮一埲牆上面嘅壁畫阿里卡普宮一埲牆上面嘅壁畫

* 印度北方邦泰姬陵（Taj Mahal；ताज महल）
* 泰姬陵陵墓正面；棟陵墓四個角落各有一座尖塔。泰姬陵陵墓正面；  
棟陵墓四個角落各有一座尖塔。
* 陵墓門口嘅阿拉伯文書法裝飾陵墓門口嘅阿拉伯文書法裝飾
* 陵墓牆上嘅波斯文詩書法陵墓牆上嘅波斯文詩書法
* 泰姬陵建築群嘅清真寺泰姬陵建築群嘅清真寺
* 泰姬陵建築群嘅樂園花園泰姬陵建築群嘅樂園花園

睇埋
--

* 波斯細密畫

攷
-

1. ↑  Yarshater, Ehsan. *Persia or Iran, Persian or Farsi*.
2. ↑  Caheb C. *Cambridge History of Iran*, Tribes, Cities and Social Organization, vol. 4, p305–328
3. 1 2 3  Arthur Upham Pope. *Persian Architecture*. George Braziller, New York, 1965.
4. ↑  Richards, John F. (1995), *The Mughal Empire*, Cambridge University Press.
5. ↑  Asher, Catherine Ella Blanshard (2003) [first published 1992]. The New Cambridge History of India, Vol I:4 - *Architecture of Mughal India* (Hardback). Cambridge: Cambridge University Press.
搵緊第二樣意思嘅話，請睇〈**禮物 (搞清楚)**〉。
聖誕樹底禮物
紅禮包裝
禮物包裝
婚宴上主人家回禮
**禮物**，又叫**禮品**，嘢送畀人家，無求金錢或回禮。若件嘢本身屬人家，就唔叫禮物。雖則送禮或預期有回報，送禮本身免費。唔少地方，唔相送金銀財帛種種貨品，用以維持人世關係，大家更為密切。生辰、人生大事或節日，倍重送禮，尤其喜慶為**賀禮**。按各地習俗，唔同時節亦送唔嘢。如唐人新年送賀年糖菓。

包裝
--

送禮未必要包裝，之不過好多地方，都會包裝，送禮更得體。最簡單就包裝紙。有啲並非親身送去，亦會寫張信或者咭，講邊個送，送畀邊個，乜事而送。唐人興用紅紙包裝，意為吉利。

價錢
--

一般同事，四方朋友，普普通通買，唔使咁貴。但好熟嘅朋友、親人、異性追求、親戚，就會考慮買貴啲。

送禮時機
----

送禮往往會因某啲事而送：

* 示愛，友誼。
* 收禮感謝。
* 見對方可憐，送禮施予。
* 以示團結互助
* 有福同享
* 安慰不幸
* 旅行手信
* 習俗慶祝，如：
	+ 生日，西洋送生日蛋糕，或送生日禮物。
	+ 結婚
	+ 生仔
	+ 結婚週年
	+ 唐人新年，送禮。
	+ 印第安日冬節贈禮，送出得多以示地位。
	+ 西洋聖誕節。
	+ 西洋復活節，送朱古力蛋等糖菓。

諸如此類

註
-

1. ↑  Brigham, John Carl (1986). *Social Psychology*. p. 322.
**凱撒敘利亞平民保護法案**（阿拉伯文：قانون\_قيصر‎；英文：Caesar Syria Civil Protection Act），簡稱**凱撒法案**，係一部制裁法案，係美國聯邦政府用來針對敘利亞政府同埋敘利亞總統巴沙爾，喺2020年6月18號生效。

根據呢個法案列明，巴沙爾、巴沙爾老婆仲有其他共39個受制裁對象，喺美國境內嘅所有資產都會俾聯邦政府凍結，而本人亦唔可以入境美國，而任何同巴沙爾政權有著軍事同經濟合作嘅公司、政府同個人，都會受到懲罰。

法案緣起
----

法案名係源自喺敘利亞政府入邊，做過軍事警察法醫攝影師嘅凱撒（Caesar），呢位攝影師係自己帶咗成五千幅，影低咗酷刑受害者屍體嘅相片離境，向美國國會公開，揭發咗敘利亞監倉度嘅大規模酷刑同殺戮，成為咗敘利亞內戰戰爭罪行嘅證據。

針對對象
----

制裁首波對象鎖定咗巴沙爾嘅老婆阿斯瑪（Asma al-Assad）、巴沙爾嘅手足、好幾個敘利亞高級將領，仲有伊朗民兵等政權核心圈嘅人士。其中阿斯瑪係首次被制裁，佢本人係做過投資銀行家，係試過將自己塑造成進步嘅改革派人士，仲有巴沙爾政權現代化嘅代表人物。

影響
--

美國國務卿蓬佩奧話，制裁措施「只係開始。美國將持續施加經濟同政治壓力，以切斷巴沙爾政權嘅收入，並令佢哋失去對敘利亞人民發動戰爭同犯下大規模暴行所需嘅支持」。

而黐著敘利亞嘅黎巴嫩，就出現咗經濟同金融混亂，黎巴嫩喺法案生效後，經已急瀉咗七成，喺6月19號嘅黑市找換價，係每六千黎巴嫩鎊換1美金。黎巴嫩人就排長隊搶購稀缺嘅美金。喺貝卡東部地區同南部城市西頓，民眾都喺第二日朝頭早兌換站未開門就排長隊輪候。

參考
--

1. ↑  〈美国追加制裁叙利亚39个个人和实体 包括总统巴沙尔和妻子〉. 京報網. 原著喺2020年6月21號歸檔. 喺2020年6月20號搵到.
2. ↑  〈美国在实施凯撒法案上自相矛盾的目标〉. 半島電視台.
3. ↑  〈美国制裁新锁定叙利亚总统全家〉. RFI.
4. ↑  〈《凯撒叙利亚平民保护法》：多年之后终获批准〉. 半島電視台.
5. ↑  美國制裁新鎖定敘利亞總統全家 互聯網檔案館嘅歸檔，歸檔日期2020年6月22號，. RFI 2020-06-18
6. ↑  凱撒法案生效 黎巴嫩貨幣遭殃暴貶70% 民眾瘋搶美元 Anue鉅亨 - 外匯

出面網頁
----

* 凱撒法案嘅官方網站
* www.govtrack.us/congress/bills/116/hr31
西安禹跡圖
**禹跡圖**，又寫**禹迹圖，**為古中國地圖，刻喺石碑上，現存兩塊，分別喺西安同鎮江。

史
-

金攻大宋，趙構南渡臨安即位。金人策反宋官劉豫，殺守將。金人最初無直接管治漢人，完顏宗翰扶植劉豫，封佢大齊皇帝。

西安嗰塊，刻石上寫阜昌七年四月（南宋紹興六年四月），相當於一一三六年。而阜昌係大齊年號。嗰塊石碑另一面係華夷圖，禹跡圖比華夷圖早六個月上石。縱114公分，橫114公分。

原石喺陝西省鳳翔府，岐山縣縣學之中，以前屬長安。最後塊石搬咗去西安碑林。現時美國國會圖書館有拓本。

而鎮江一塊，南宋紹興十二年（1142年）刻。縱84公分，橫79公分。呢張圖圖名標注「元符三年正月依長安本刊」。元符三年，即一一〇〇年。而依長安本翻刻。

圖
-

兩塊禹跡圖相近，但亦有唔同。

西安嗰塊叫禹跡圖，鎮江嗰塊叫禹迹圖，「迹」係「跡」嘅異體字，兩幅地圖應該係同名。鎮江嗰塊細過西安嗰塊，而且刻繪都粗糙啲。鎮江嗰塊嘅海洋部分刻有精細嘅水波紋，西安嗰塊就係留白。

西安嘅禹跡圖，用咗「計里畫方」嘅方法繪製。圖名標示：「每方折百里」，即係一個方格長寬一百里，打橫有71個格，打直有73個格，總共有5110個方格。地圖標示咗380個行政區，近80條河流，近70個山脈，重有5個標咗名嘅湖泊。而海岸同江河住置，以當時來講，都相當準確。

禹跡圖借尚書之中禹貢繪成圖，當中有唐時地名，底本應該更古老。用途可能府學教授之用，同背面華夷圖有密切關係。
**張國慧**（William Cheung），香港親中派政治人物，曾經入過民建聯同埋新民黨，亦做過大埔區議員（舊墟及太湖選區）。

政治經歷
----

2011年香港區議會選舉，張國慧以民建聯名義出選，以過半票數擊敗民主黨李健文、無黨派人士梁明光同埋大埔民主民生網絡易健卿而當選。

2015年香港區議會選舉，佢面對傘兵埔向晴天成員嘅劉勇威挑戰，最後劉勇威以五成六得票贏咗。

之後去到2016年，佢轉投新民黨幫容海恩做樁腳，但之後又以無黨派身份轉做民建聯大埔墟區議員李國英嘅助理，並且喺2019年香港區議會選舉參選呢區。

喺參選2019年選舉期間，李國英又擔任佢嘅選舉經理人，但親中派因為喺民意反對下仍然力撐逃犯條例修訂草案，最後被泛民主派支持嘅林名溢擊敗。

參考
--

1. ↑  〈至少7名傘兵當選 部分撼贏資深議員〉. 《on.cc東網》 (香港中文). 喺2021-05-11搵到.
2. ↑  〈新民黨獲配多社團樁腳票〉. 《新傳網》 (美國英文). 2016-08-23. 喺2021-05-11搵到.
3. 1 2  陳潤南 (2019-11-21). 〈【區選2019】16年退民建聯 張國慧報稱獨立 前黨友任選舉經理人〉. 《香港01》 (香港中文). 喺2021-05-11搵到.
4. ↑  〈眾新聞 | 【數說區選】大埔「傘兵」劉勇威膺區選票王 跟進斬樹、廢「大白象」App獲街坊撐連任〉. 《眾新聞》 (中文). 原著喺2019-12-03歸檔. 喺2021-05-11搵到.
**馮達浚**（Fung Tat Chun Frankie，1995年7月1號—），香港泛民主派人士，九龍城大小事主席，半島連線召集人，龍城社區主任，2020年香港立法會選舉民主派初選九龍西選區參選人。佢喺馬頭涌官立小學（紅磡灣）、拔萃男書院同埋香港浸會大學傳理學院畢業。

經歷
--

佢喺接受2021年3月接受獨立媒體 inmediahk.net訪問嘅時候提到，2014年雨遮運動係佢嘅政治啟蒙，嗰陣佢唸大學讀二年級，當時佢參與罷課，喺金鐘食過催淚彈，但係喺雨遮運動之前，自己其實唔係太睇新聞。

香港修例風波期間，馮達浚同埋胡戩創辦網媒《加山傳播》  。之後，佢又參與戴耀廷發起嘅「風雲計劃」，出戰2019年香港區議會選舉嘅龍城選區，僅以99票之差輸畀吳寶強。

2020年7月，佢參與2020年香港立法會選舉民主派初選，出戰九龍西選區，最後馮達浚攞到7,671票排第五，同排第四嘅何啟明（7,791票）相差僅120票，但係成績比角逐連任嘅民主黨立法會議員黃碧雲好。不過，亦由於參與咗呢次嘅初選，佢同埋另外46個有份參與初選嘅民主派人士，喺2021年初被香港警察以顛覆國家嘅名義控告。

軼事
--

* 警察於2019年8月31喺進入太子站對乘客使用武力後，馮達浚同埋九龍角落主席李軒朗等四人去咗太子站站長室外提交請願信，但係被拒絕，之後港鐵宣佈太子站關閉。

參考
--

1. 1 2 3  〈【大搜捕後】公子哥兒變身廖化不言悔 馮達浚：睇唔到香港重光都唔緊要 | 獨媒報導〉. 《香港獨立媒體網》. 喺2021-03-02搵到.
2. ↑  〈修例風波一周年｜《加山傳播》不止抗爭新聞　冀帶民間問題入政總〉. 《香港01》. 2020-06-18. 喺2020-07-17搵到.
3. ↑  〈網媒《加山傳播》暫停運作　創辦人：不曾要求捐款慷慨解囊　不能苛求成員隨時候命〉. 《立場新聞》. 2020-07-16. 原著喺2020-07-17歸檔. 喺2020-07-17搵到.
4. ↑  社區人士嘗試太子站內遞請願信　港鐵其後宣布關站

出面網頁
----

* Frankie Fung - 九龍城大小事 馮達浚嘅Facebook頁
* 實是暗湧。以德報怨，何以報德？ ｜區區論壇｜馮達浚-果籽-蘋果日報
* 【重奪區議會｜九龍城】拒做蛇齋餅粽區佬土生土長馮達浚：關懷街坊切身問題
**荊州**係中國古地名，有時歸入九州。荊、卽係楚地，古楚國嘅地方。到漢時用來做行政區。

楚
-

未有荊州之時，該地係楚地，屬楚國。

秦
-

秦王嬴政滅楚，而佢老頭秦王子楚有楚字，避諱叫楚做荊。自此楚地叫荊。

漢
-

漢元封五年，卽公元前一百零六年，皇帝劉徹分全國為十三州。荊州範圍幾大，就係依家嘅河南省南陽市一帶，向南伸到去成個湖北同湖南。

中平五年，卽公元一百八十八年，皇帝劉宏升州爲頂級行政區，荊州轄七郡，南陽郡、南郡、江夏郡、長沙郡、桂陽郡、武陵郡、零陵郡，卽係依家南陽、湖北東、東北、西部，湖南東南、西北、西南南西北。

### 漢末

漢末時，州牧各自爲政，羣雄並起吞拼。當時荊州牧係劉表。建安十三年，卽公元二百零八年，曹操、劉備同孫權爭奪荊州。赤壁之戰後，孫劉結盟奪取荊州。事實上荊州三分，爲曹操、劉備同孫權三勢力所控。曹操得南陽郡，拆出襄陽郡同南鄉郡，所以得南陽、襄陽、南鄉三郡。而南、零陵、武陵三郡就入劉備手。江夏、桂陽、長沙三郡入孫權手。後世稱爲荊襄九郡。而劉備下嘅關羽，是爲荊州牧。

建安廿四年，卽公元二百一十九年，曹操同孫權聯合，攻打劉備所佔嘅荊州。而夷陵之戰中，劉備又敗於孫權勢力，退出荊州。荊州爲曹孫二分。

三國
--

曹操死後，曹丕接手，延康元年，迫漢國皇帝劉協讓位畀佢，立魏國，漢國亡。劉備同孫權，因此先後立國，劉立漢而孫立吳。由於劉備嘅漢國，因之前失利而退出荊州，荊州由魏吳所分，而郡縣亦有所增。魏有七郡，南陽郡、江夏郡、襄陽郡、南鄉郡、新城郡、上庸郡、魏興郡。吳有十一郡，有南郡、江夏郡、長沙郡、湘東郡、桂陽郡、臨賀郡、零陵郡、衡陽郡、武陵郡、建平郡、宜都郡。當兩國都有江夏郡，魏有江水以北，吳有江水以南。

晉
-

魏國後期畀司馬家把持。司馬炎滅蜀，篡魏，滅吳，結束三國。晉時，荊州治所襄陽，今日湖北襄樊。

南北朝
---

南北朝，州數日多，轄地日小。荊州亦越縮越細。

南方，劉宋設荊州，治所襄陽，卽今湖北襄樊，蕭齊改治所南郡，另設雍州，治所襄陽寧蠻府，卽今湖北襄樊。

北方，北魏設荊州同東荊州，治所分別在山北，今河南魯山，以及泚陽東陵鎮，今河南泚陽。（北魏太和廿一年，卽公元四百九十七年，喺穰置荊州，轄八郡。穰卽係今日河南鄧州市。）

隋
-

隋一統北方，跟手滅梁，置荊州，有三郡七縣。開皇三年，皇帝楊堅廢郡，改州縣兩級。皇帝楊廣，大業三年，卽公元六百零七年，改州為郡，爲郡縣兩級。荊州化成南郡，管十縣。

| **變界** |
| --- |
| 區 | 開皇元年 |
| 州 | **荊州** | **南荊州** | **平州** | **鄀州** |
| 郡 | 南郡 | 新興郡 | 監利郡 | 南平郡 | 河東郡 | 宜都郡 | 漳川縣郡 | 遠安郡 | 永寧郡 | 武寧郡 |
| 縣 | 江陵県枝江縣 | 廣牧縣安興縣定襄縣 | 紫陵縣雲澤縣 | 公安縣孱陵縣永安縣 | 松滋縣聞喜縣譙縣 | 宜昌縣宜都縣歸化縣受陵縣佷山縣 | 當陵縣安居縣 | - | 長寧縣 | 長林縣 |
| 區 | 大業三年 |
| 郡 | **南郡** |
| 縣 | 江陵縣 枝江縣 安興縣 紫陵縣 公安縣 松滋縣 宜昌縣 長楊縣 當陽縣 長林縣 |

以後
--

荊州之名，存於現今荊州市一帶。呢帶一度稱為南郡、江陵郡，後來為江陵府、荊州府。
地球嘅晨昏圈隨季節移動嘅想像動畫
**晨昏圈**（粵拼：san4 fan1 hyun1；英文：**twilight zone**）係指分隔開一粒行星日頭嗰面同夜晚嗰面嘅一條想像中嘅線。

圍住一粒恆星公轉嘅行星喺是但一個時間點，都會有其中一面向住佢粒恆星，受粒恆星直射嗰面會係日頭，而唔受粒恆星直射嗰面會係夜晚；晨昏圈係一個假想嘅區域，分隔開一粒行星日頭嗰面同夜晚嗰面，即係話喺嗰一刻，企喺嗰粒行星上嘅晨昏圈嘅觀察者會唔受太陽直射但又未身處完全黑暗嘅狀態－會見到曙暮光。

太空移民
----

睇埋：潮汐鎖定
晨昏圈嘅光度同熱度介乎於日頭同夜晚之間，而呢點對於思考人類移民去外太空有一定嘅作用。

天體物理學等領域嘅研究發現咗，似乎好多行星都有所謂嘅潮汐鎖定（tidal locking）現象，噉講意思即係話呢啲行星（由下圖嘅綠藍色波表示）喺公轉嗰陣，永世都淨係其中一面會向住佢哋嘅恆星（由下圖嘅紅色波表示），搞到佢其中一面永遠都係日頭，另一面永遠都係夜晚，日頭嗰面因為係噉受恆星嘅光同熱直射，所以溫度會高得好交關，而夜晚嗰面因為永遠受唔到恆星嘅光同熱，所以溫度會低得好交關－據天體物理學家用電腦模擬等嘅方式估計，潮汐鎖定嘅行星面向佢哋恆星嗰面嘅溫度會視距離等因素而有變化，不過閒閒地都會去到成開氏幾千度嘅高溫（相比之下，地球嘅岩漿多數頂櫳都係得嗰開氏千零度左右），唔適合生物生存。

不過有科學家指出，呢啲潮汐鎖定行星嘅晨昏圈可能住得人－根據呢啲科學家嘅計算，如果大氣層嘅環境適合，呢類行星嘅晨昏圈嘅溫度會容許液態嘅水存在，而有液態水就表示有可能容納人類等嘅生命，所以有唔少研究太空移民嘅科學家以及科幻創作者都有對「人類搬去潮汐鎖定行星嘅晨昏圈嗰度住」呢一條橋作出思考，想像未來嘅人類住喺**永恆曙暮光嘅土地**（land of perpetual twilight）上面。

註釋
--

1. ↑  可以睇吓 TV Tropes 嘅 Tidally Locked Planet。

睇埋
--

* 曙暮光

攷
-

1. 1 2  Beyond the twilight zone: Could life survive on a two-faced world?. *Astronomy*.
2. ↑  Edson, J. B. (1963). The twilight zone of Venus. *Advances in Astronomy and Astrophysics*, 2, 17-31.
3. ↑  Weidendorfer, D.; Schmidt, M.W.; Mattsson, H.B. (2017). "A common origin of carbonatite magmas". *Geology*. 45 (6): 507–510.
4. ↑  Grießmeier, J. M. Stadelmann, A. Penz, T. Lammer, H. Selsis, F. Ribas, I. ... & Weiss, W. W. (2004). The effect of tidal locking on the magnetospheric and atmospheric evolution of "Hot Jupiters". *Astronomy & Astrophysics*, 425(2), 753-762.
5. ↑  Stevenson, D. S. (2019). Niche amplitude, tidal-locking and Fermi's Paradox. *International Journal of Astrobiology*, 18(4), 377-383.

| * 睇
* 傾
* 改
一日嘅各部份 |
| --- |
|  | 
* 天曚光-曙光-日出
* 日頭（朝頭早 · 中午 · 晏晝）
* 挨晚（日落-暮光-薄暮）
* 夜晚（半夜 · 凌晨）

 |  |
| **相關概念**
魔幻時刻 · 金星帶 · 華燈初上 · 晨昏圈 · 日光同月光 · 夜空 · 極晝同極夜 · 黃道光 · 地球自轉 |
嘉樂庇大橋氹仔往澳門半島路面實況
嘉樂庇總督大橋夜景
**嘉樂庇總督大橋**（葡萄牙文：**Ponte Governador Nobre de Carvalho**）又叫做**嘉樂庇大橋**，一般啲人會嗌佢做**澳氹大橋**、**舊澳氹大橋**、**舊大橋**又或者係**舊橋**；係澳門第一條由澳門半島去氹仔嘅跨海大橋，亦係當時葡萄牙「十大建設工程」之一。大橋由澳門半島葡京酒店對開嘅地方一直起到氹仔小潭山北側。

背景
--

大橋由1970年6月開工，1974年10月正式通車。大橋全長2,569.8米，闊9.2米，雙線來回行車。大橋中間突起，最高地方距離海平面三十五米。開嗰陣曾經係世界最長嘅跨海鋼筋水泥橋，令到澳門半島同氹仔終於唔使靠渡輪來往，可以用車通行。而大橋名係以當時第121任嘅澳門總督嘉樂庇嚟改名，但係一般會嗌佢做**舊大橋**、**澳氹大橋**又或者係**舊澳氹大橋**。

嘉樂庇總督大橋上面設有雙線來回馬路，初期只係畀輕型汽車嚟行同向過橋嘅車收過橋費，後嚟響1976年根據「第12/76/M號法令」取消咗。

後來隨住賭權開放同社會發展，澳門機動車輛數目不斷增加，所以當局趁住亞馬喇迴旋處重整工程嗰時，響2005年4月8號開始暫時封橋半年嚟進行維修工程同臨時交通管制，之後只係畀巴士、的士同緊急車輛嚟行，土地工務運輸局響2007年4月2號宣佈再將管制延長半年去到同年10月5號，並響同年4月5號開始畀返人行，但係行嘅方向要同車行方向相反，而只係畀巴士、的士同緊急車輛嚟行嘅管制就一直延長到而家。

管理
--

大橋而家係受到《嘉樂庇大橋、友誼大橋及引橋規章》管制。

交通
--

經嘉樂庇總督大橋來回嘅巴士線：11、21A、22、25、25AX、25B、26A、28A、33、39、50、50B、52、71、73、102X、H3、MT1、MT2、MT5

| * 睇
* 傾
* 改
澳門公交專道 |
| --- |
| 全日實行 | 嘉樂庇總督大橋 |
| 限定日子或時間實行 | 新馬路節假日公交專道 ‧ 媽閣至林茂塘時限性公交專道 |
| How to read a taxoboxHow to read a taxobox**澳洲淡水鱷** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 鱷科 |
| 亞科 | Crocodylinae |
|
|
|
|
| 屬 | *Crocodylus* |
|
|
|
|
|
|
|
| 種 | ***C. johnstoni*** |
|

 |
|
| 二元學名 |
| ***Crocodylus johnstoni***(Krefft, 1873) |
|
|
|
| 黑色部分為澳洲淡水鱷嘅分布地**黑色部分**為澳洲淡水鱷嘅分布地 |
|
|
|
|
|
|
|
|
|
|
|

**澳洲淡水鱷**係一種中小型鱷魚，原產澳洲。體型比同樣住響澳洲，性情較兇猛嘅灣鱷細好多。

分布地
---

住響澳洲西部，北部。主要住響淡水濕地，河流等。可忍受海水（但無灣鱷咁勁！）。

習性
--

澳洲淡水鱷係陸上跑得最快嘅鱷魚，曾有記錄佢哋離開水之後能以每個鐘頭18公里嘅速度奔跑。雖然響受威脅底下會襲擊人類，但佢無強大嘅咬合力去重創人類。成年鱷魚主要食鳥類、魚類、兩棲類、爬蟲類同蝙蝠等等嘅小動物。

資料來源
----

1. ↑  《Wildlife Magazine》,2005年7月號

澳洲淡水鱷
唔好同**馮偉光**搞亂。

**馮煒光**（**FUNG Wai Kwong, Andrew**，1961年6月27號—），外號「白宮發言人」、「自宮發言人」，係香港民主黨前核心成員，做過該黨司庫，參選過副主席但係輸咗，前任南區區議會海怡西區議員。

生平
--

馮煒光喺1984年擔任過香港大學學生會同埋香港專上學生聯會會長，之後又做過區議員同埋香港政府中央政策組兼職顧問。

2003年香港區議會選舉，馮煒光第一次參選區議會但係輸咗，2007年香港區議會選舉再參選而當選，2011年香港區議會選舉連任。

2007年香港立法會港島選區補選初期，馮煒光本來話想參選，但係喺2007年8月19號表明唔會參加補選，改為支持黨友甘乃威。

2012年6月14號宣佈退出民主黨，之後立場就由泛民主派轉向親中派，由2013年12月16號開始，做香港特別行政區行政長官辦公室最後一位新聞統籌專員，任期去到2017年6月30號。

2021年12月，馮煒光喺第7屆香港立法會選舉參選選舉委員會界別，以708票落選。

爭議事件
----

### 雨傘運動期間散佈假新聞

喺雨傘運動期間，香港警察毆打示威者，被網民廣泛討論。10月15號凌晨，馮煒光喺Facebook轉載「受傷警員」嘅相片，早前已經被網民嘲笑係香港電視網絡劇集劇照，港視亦喺Facebook證實果張相係演員胡烱龍喺電視劇Night Shift穿著警察制服嘅造型。佢嘅所作所為更被美國《時代雜誌》形容為「適得其反」，報道標題係「Hong Kong's Top Media Official Shared a Fake Photo of a Beaten Cop」。對於網民將劇照當虐警，胡烱龍之後接受雜誌《FACE》嘅訪問時，都話『正常都入咗醫院啦！』

### 香港逃犯條例爭議期間攻擊翠華餐廳

2019年，香港陷入逃犯條例修訂草案風波，喺8月29號，馮煒光同埋同屬親中派嘅吳秋北喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利。

出面網頁
----

* 馮煒光議員網上辦公室
* 馮煒光（Andrew Fung） | Facebook
* 南區區議會 - 區議會成員資料

參考
--

1. ↑  〈自宮發言人 馮煒光〉. *www.facebook.com* (英文). 喺2019-11-24搵到.
2. ↑  〈馮煒光FB分享港視警員受傷劇照〉. 巴士的報. 2014-10-15. 喺2014-10-18搵到.
3. ↑  〈隔牆有耳：白宮發言人𤓓爆國際〉. 蘋果日報. 2014-10-18. 原著喺2014-11-07歸檔. 喺2014-10-18搵到.
4. ↑  《被襲警員被瘋傳當真 HKTV胡烱龍：得啖笑》 (中國中文), 喺2019-12-28搵到
5. ↑  劉錦華 (2019-08-29). 〈【逃犯條例】吳秋北馮煒光斥翠華調味包辱警 翠華：無影射意味〉. 《香港01》 (香港中文). 喺2021-05-31搵到.

|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**結構化程式定理**（**structured program theorem**）係喺 1966 年出嘅一條定理，革新咗程式編寫呢個領域。根據呢條定理，**是但搵個用咗 goto 嘅程式，呢個程式都可以轉化做一個冇任何 goto 喺入面、而且功能上完全一樣嘅程式**，後者當中衹係需要有條件運算式同迴圈。打後仲有學者指出，查實就連條件運算式都唔係必要嘅。呢條定理表示咗，任何一個（當時相對普遍嘅）有 goto 嘅程式都可以變做冇 goto 而唔喪失功能－為結構化編程奠咗基。

結構化程式定理一個簡化版嘅證明如下：想像有一段用咗若干個 goto 嘅碼，而佢啲 goto 冚唪唥都指咗向正確位置。當 {\displaystyle S\_{i}} 做第 {\displaystyle i} 句陳述式，整一個變數 {\displaystyle l} 代表現時位置，將成段碼搵個 while 迴圈包住：

```
  while l <= M // 當中 M 係段碼裏面嘅陳述式數量
    do 個程式

```

然後再跟以下規則改寫段碼：

1. 將所有「{\displaystyle L\_{i}} **goto** {\displaystyle L\_{j}}」改做「**if (l = i) then l ← j**」（「**a ← b**」喺編程上係指「將 a 嘅數值設成 b」）；
2. 將所有「**if (cond) then goto** {\displaystyle L\_{j}}」改做「**if ((l == i) AND (cond == true)) then l ← j else l ← l + 1**」；
3. 將所有「{\displaystyle S\_{i}}」改做「**if (l == i) then do** {\displaystyle S\_{i}}**, l ← l + 1**」；

做咗呢三個步驟之後，得出嗰段碼喺功能上會同原本嗰段一樣，但冇嗮啲 goto －變咗一段更加易用又不失原有功能嘅源碼。

睇埋
--

* 結構化編程

攷
-

1. ↑  Böhm, Jacopini. "Flow diagrams, turing machines and languages with only two formation rules" *Comm. ACM*, 9(5):366-371, May 1966.
2. ↑  C. Böhm, G. Jacopini, "Flow diagrams, Turing Machines and Languages with only Two Formation Rules", *Comm. of the ACM*, 9(5): 366–371,1966.
3. ↑  How to prove the structured program theorem? 互聯網檔案館嘅歸檔，歸檔日期2019年9月3號，.. *Computer science questions*.
**求值策略**（英文：**evaluation strategy**）係指一隻程式語言用咩方法嚟同啲表達式做求值。

主要策略
----

舉例說明，想像家陣要行以下噉嘅表達式

```
 def double x = (plus x x)
 def average x y = (divide (plus x y) 2)

```

用正常次序求值（normal-order evaluation）嘅話，會做嘅嘢係「吓吓都郁手拆咗最左嗰個子程序先」→

```
(double (average 2 4)) =>
(plus (average 2 4) (average 2 4)) =>
(plus (divide (plus 2 4) 2) (average 2 4)) => ...

```

而用應用次序求值（applicative-order evaluation）嘅話，會做嘅嘢係「吓吓都郁手拆咗最入嗰個子程序先」→

```
double (average 2 4) =>
double (divide (plus 2 4) 2) =>
double (divide 6 2) => ...

```

唔同嘅求值策略都有各自嘅利弊，同一條表達式，有可能用一種求值策略會攞到正確答案，但用另一種求值策略就會搞到輕機。

睇埋
--

* 程式語言理論

攷
-

1. ↑  Abelson, Harold; Sussman, Gerald Jay (1996). *Structure and Interpretation of Computer Programs* (Second ed.). Cambridge, Massachusetts: The MIT Press. p. 21-22.
2. ↑  Normal, Applicative and Lazy Evaluation. *Kevin Sookocheff*.
**結構分析**git3 gau3 fan1 sik1（英文：**structural analysis**）常用於土木工程－包括咗結構工程同建築工程－指個工程師分析一個結構同埋嗰個結構嘅各橛分別受到點樣嘅負荷，以及係分析呢啲負荷會對個結構造成乜嘢影響（例如係會唔會砸冧個結構），對於建設安全嘅結構嚟講不可或缺。

概論
--

例如想像以下呢個噉嘅簡單結構，個結構係個等邊三角形，個工程師打算用呢個結構嚟撐住啲嘢，個結構要承受一股由上面壓落嚟嘅力，股力嘅大細係 {\displaystyle 10{\text{ N}}} 咁多：

由力學上嘅知識（作為分析基礎嘅物理學知識）已知，呢股力會造成一股反作用力。而假設組成個結構嗰啲樑夠嗮硬淨唔會變形（剛體），而且啲節點又夠勁（啲樑唔會走位），噉啲反作用力（{\displaystyle {\text{R}}\_{A\_{x}}}、{\displaystyle {\text{R}}\_{A\_{y}}}、{\displaystyle {\text{R}}\_{B}}）會係噉嘅樣（想像啲節點有特殊構造）：

而按物理學上對力嘅知識，如果成個結構企到喺度唔郁（個結構會郁就表示可能會冧），噉啲力加埋嗮係 0，即係話喺 {\displaystyle {\text{A}}} 嗰點嘅力可以噉樣想像（{\displaystyle F\_{y}} 係沿打戙嗰條軸嘅力，{\displaystyle F\_{x}} 係沿打橫嗰條軸嘅力，因為個結構係等邊三角形，所以每隻角嘅角度係 60°）：

{\displaystyle \sum F\_{y}=0=R\_{Ay}+F\_{AD}\sin(60)={\frac {10}{2}}+F\_{AD}{\frac {\sqrt {3}}{2}}\Rightarrow F\_{AD}=-{\frac {10}{\sqrt {3}}}}
{\displaystyle \sum F\_{x}=0=R\_{Ax}+F\_{AD}\cos(60)+F\_{AB}=0-{\frac {10}{\sqrt {3}}}{\frac {1}{2}}+F\_{AB}\Rightarrow F\_{AB}={\frac {5}{\sqrt {3}}}}

... 喺另外嗰幾點嘅力可以用同樣嘅道理嚟諗。如是者，個工程師就計到嗮「每條樑會受幾多力」等嘅重要資訊。上述呢個係一個簡化嘅例子：喺現實應用上，大些少嘅建築物會有成千上萬個類似噉嘅結構部件，唔可能人手計嗮。所以廿世紀末以來嘅工程師都會搵電腦模擬幫手，將結構唔同部份之間嘅互動定律組裝成矩陣，然後解方程，得出結構每部分需要受幾多力同會郁幾多，知道成棟嘢會唔會因為噉而有機會冧，俾工程師做「成棟建築物噉樣起得唔得」嘅判斷。

複雜啲嘅工程運算會涉及唔係線性嘅自然定律，呢啲定律加埋日常物件形狀上嘅不規則性，工程運算原則上冇絕對準嘅答案，只能夠將現實處境拆做好多嚿細細個、會彼此互動嘅組件，然後用電腦模擬計個大約啱嘅答案出嚟。呢種做法就叫做有限元分析（finite element method）。

睇埋
--

* 電腦模擬

參攷
--

1. 1 2  McKenzie, W. M. (2013). *Examples in structural analysis* (PDF). CRC Press.
2. ↑  Potts, D. M.; Zdravković, L. (1999). *Finite element analysis in geotechnical engineering*. Thomas Telford. ISBN 9780727727534.
伊曼紐·馬克龍
  唔好同**克隆**、**馬卡龍**同**馬克思**搞亂。
**伊曼紐·馬克龍**（法文：**Emmanuel Macron**，1977年12月21號—），法國政治人，本名**伊曼紐·讓ー米歇·弗德里克·馬克龍**（法文：**Emmanuel Jean-Michel Frédéric Macron**），係第25任兼現任法國總統，2017年上任後做到而家。佢同時亦係安道爾大公。

2014年到2016年做過經濟部長。佢2017年參選第11屆法國總統選舉，第一輪投票攞兩成四選票排第一，第二輪投票攞六成六選票贏出，同年5月14號就任總統。

2022年成功連任。

喺2022年俄羅斯入侵烏克蘭之後，有烏克蘭人用馬克龍個名創造咗新詞「macronete」出嚟，意思係「好擔心某種情況，但係就乜都唔做」。2022年5月，烏克蘭總統澤連斯基話馬克龍曾經叫烏克蘭對普京作出讓步，愛麗舍宮否認澤連斯基嘅講法。

參考
--

1. ↑  "French election result: Macron defeats Le Pen and vows to unite divided France". *BBC News*. 2022-04-25.
2. ↑  〈乌克兰人创造新词，来表达对法国缺乏行动的不满〉. 法廣. 2022-04-13.
3. ↑  "Zelenskyy: Macron asked Ukraine to make concessions to help Putin save face". 2022-05-13.

出面網頁
----

|  |  |
| --- | --- |
|  | 維基同享有多媒體嘅嘢：**Emmanuel Macron** |

|  |  |
| --- | --- |
|  | 維基語錄收錄咗同呢篇文相關嘅摘錄：
**fr:Emmanuel Macron** |

* Emmanuel Macron - Biographie - Présidence de la République （法文）
* Emmanuel Macron - Biography （英文）
* 伊曼紐·馬克龍嘅Facebook頁
* 伊曼紐·馬克龍嘅Twitter


|  |  |
| --- | --- |
|  | 呢篇同法國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**李大斐**（**Dorothy Mary Moyle Needham**，通常叫**Dorothy M. Needham**，嫁之前**Dorothy Mary Moyle**；1896年9月22號—1987年12月22號）係英國生物化學家，專門研究肌肉。佢係出名嘅同行李約瑟嘅元配。

1896年，李大斐響英國倫敦出世，老頭係John Moyle。初讀Stockport嘅Claremont College。之後就入劍橋大學Girton College。響呢度，佢中意咗化學同生物化學，尤其係佢上完Frederick Gowland Hopkins嘅堂。1919年佢就畢業喇。

畢業後就去到Hopkins度做研究，皆因當時好得幾位研究阿頭，畀女人跟佢做研究。1923年，佢就文碩士(M.A.)畢業，1930年哲學博士(Ph. D)畢業。

響呢段期間，1924年9月，同佢細佢四歲嘅李約瑟結婚。因為李約瑟唔夠精蟲，所以無兒無女。

李大斐主要研究，係同Dorothy L. Foster一齊做。佢哋集中響肌肉入便，乳酸（lactic acid）同肝糖（glycogen）之間嘅轉換，重覆做過Otto Meyerhof嘅研究。之後，佢又睇下肌肉代謝之下，succinic acid、fumaric acid同 malic acid有乜作用，重有睇埋有氧同無氧代謝途徑，佢哋之間生化上有乜異同，有乜關係。

注
-

1. 1 2  Mikuláš Teich (2003–12). *Dorothy Mary Moyle Needham, 22 September 1896 - 22 December 1987."*. *Biographical Memoirs of Fellows of the Royal Society*.第49卷. p. 351-365.`{{cite book}}`: CS1 maint: date format (link)
**馮肇均**（**Justin Fung**，1988年8月18號—）係前香港無綫電視編導，曾經喺佢負責編導嘅處境劇《愛·回家之開心速遞》客串演出，2020年9月離職，原因被指涉及《開心速遞》嘅政治風波而被炒，不過佢本人否認。

簡歷
--

馮肇均喺2012年加入無綫電視擔任助理編導，喺2017年晉升為編導，主要作品係處境劇《愛·回家之開心速遞》。

2020年8月，馮肇均喺《開心速遞》入面客串富家公子「言少」一角，係演員鄺潔楹角色嘅新男朋友，個角色出現唔只一集。

同年9月，《開心速遞》爆出政治風波，其中一幕出現嘅黃手套畀一啲「藍絲」觀眾覺得係擺緊「五大訴求，缺一不可」嘅手勢，無綫電視認同呢個睇法，話會搵出真兇。之後有傳媒報道話負責執導呢一幕嘅馮肇均已經畀電視台炒魷，但另一傳媒訪問佢本人，佢本人就話唔清楚件事，仲返緊工。

編導電視劇
-----

### 助理編導時期

* 2012年：《大太監》
* 2012年：《愛·回家》
* 2013年：《仁心解碼II》
* 2013年：《舌劍上的公堂》
* 2014年：《忠奸人》
* 2015年：《無雙譜》
* 2015年：《梟雄》
* 2015年：《愛·回家 (第二輯)》
* 2016年：《公公出宮》
* 2016年：《律政強人》
* 2016年：《愛·回家之八時入席》
* 2017年：《愛·回家之開心速遞》
* 2017年：《迷》
* 2017年：《超時空男臣》
* 2018年：《大帥哥》

### 編導時期

* 2017年：《超時空男臣》
* 2017年到依家：《愛·回家之開心速遞》
* 2018年：《大帥哥》
* 2020年：《C9特工》

演出電視劇
-----

* 2020年：《愛·回家之開心速遞》飾 言少（第945、972、997集）

參考
--

1. ↑  【愛回家】拍住女神Venus再出場　言少私下原來有神秘身份
2. ↑  【愛回家】無綫徹查「五一」黃手套風波　傳負責導演已遭解僱

出面網頁
----

* 馮肇均嘅Instagram頁
《灰姑娘》個城堡
**東京迪士尼樂園**（英文**Tokyo Disneyland**；日文**東京ディズニーランド**，拼音**Tōkyō Dizunīrando**）喺日本千葉縣，就近東京。佢係東京迪士尼渡假區裏面，兩個主題樂園之一。樂園響1983年4月15號開幕，係美國以外，第一個迪士尼樂園。樂園分做七個主題園區，風格各有不同，分別係世界市集、探險樂園、西部樂園、明日樂園、卡通城、動物天地同埋夢幻樂園。東京迪士尼曾經係全世界遊客最多嘅主題樂園。 

佢雖然以東京命名，但實際響隔籬嘅千葉縣。東京迪士尼樂園並唔屬於Walt Disney，係由東京政府自己起。

開放時間
----

東京迪士尼樂園營業時間唔固定，會跟季節同禮拜幾而唔同，去之前都要睇官方網站行事曆。之不過，大部分時間，都係朝早九點開，若果撞啱假期或者旺季，會開早啲到八點半，甚至八點開。而閂門時間，九成九都都響夜晚十點，但特殊節日，好似西曆大除夕同聖誕夜咁，就會延長。 

園區休息日都係唔定，要睇官方網站。

門票
--

東京迪士尼有好多種飛，若果單去一個樂園，通常買一日票，單日票券只限玩一個樂園。若果重要去海洋迪士尼，多數買兩日或多日飛（護照）比較化算。另外，樂園亦有星光票，比一般票券平約莫1100日圓，但一定要響下晝三點後先可以入場，若果要玩晒成個樂園，時間好緊迫。重有隻假日唔玩得嘅夜間票券，要俟晚6點後入場，同埋冬季夜間護照，要俟晚五點後入場，有特定日子先用得。東京迪士尼，四歲以下係免費嘅。

出面網頁
----

* 東京迪士尼樂園（英文）

|  |  |
| --- | --- |
|  | 維基同享有多媒體嘅嘢：**Tokyo Disneyland** |
**東京大學**| 現任校長 | 藤井輝夫 |
| 學校類型 | 國立綜合大學 |
| 建立時間 | 1877年 |
| 所在地 | 日本東京都文京區本鄉七丁目 |
| 學生數量 | 28,697人（2007年） |
| 教師數量 | 4,097人（2007年） |
| 校園環境 | 市區 |
| 校園面積 | 249萬平方米 |

安田講堂係東京大學嘅學術象徵
**東京大學**（日文：東京大学，讀音：とうきょうだいがく，簡稱「東大」）係日本第一間國立最高學府，喺日本東京都，1877年創立，係日本最老牌嘅大學之一，佢同日本另一間大學京都大學同樣享負盛名。依家東京大學本部校址係日本東京都文京區本鄉七丁目嘅3番1號。

東京大學前身係1864年明治年間創立嘅東京開成學校同埋東京醫科學校，1877年改制成為日本首先以現代學制為之綱要而成立嘅大學。

東京大學喺學術方面出產咗6位諾貝爾獎得獎者，喺政治方面出產咗6位日本內閣總理大臣（首相）。

歷史
--

東京大學紅門
明治維新之後，日本政府統合咗江戶幕府所直轄嘅昌平坂學問所、開成所同醫學所，為之「大學校」，成為東京大學前身嘅東京開成學校同醫學校。

東京開成学校係**東京開成所**，文久三年（1863年）創立，本來係教授「蘭學」嘅幕府直轄院校，明治4年（1871年）聯同昌平坂學問所、醫學所改組成為「東京開成學校」。明治10年（1877年）4月12號同「東京醫學校」（東京醫学校）再合組為**東京大學**，歸當時文部省所打理。大學最初淨只係得四個學部：法學部、理學部、醫學部同文學部，學生人數係1600人左近。以學士授與機關而言，東京大學係僅次於明治9年（1876年）設置嘅札幌農學校（今日嘅北海道大學前身）。

明治19年（1886年）3月，日本政府頒佈「帝國大學令」，將東京大學易名做**帝國大學**，係法理醫文四學部之外，另立工學部。明治23年（1890年），政府再頒令，合併東京農林學校，設置「農家大學」。明治30年（1897年）6月改名做**東京帝國大學**，以呼應京都帝國大學（今日嘅京都大學）嘅創立，免生混淆。大正8年（1919年）再設立經濟學部。

二戰之後，喺昭和22年（1947年）9月復名做**東京大學**。之後幾年之間，直至昭和33年（1958年），陸續設立教養學部、教育學部同埋藥學部。

校區
--

東京大學有本鄉總校區（東京都文京區）、淺野校區（東京都文京區）、彌生校區（東京都文京區）、駒場校區（東京都目黑區）、白金校區（東京都港區）、三鷹校區（東京都三鷹市）同埋檢見川校區（千葉縣千葉市）七個校區，加咗個附屬植物園、農場、牧場、海洋實驗場、理學實驗場、工學實驗場同埋附屬學校，面積好大嘅，約莫1518萬平方米。

學部
--

東京大學嘅哥特式風格建築－法學部二號館
東京大學有法學部、醫學部、工學部、文學部、理學部、農學部、經濟學部、教養學部、教育學部、藥學部。而家提供約260種專業領域，超過2,000種學位課程。東京大學同世界嘅學術聯繫相當緊密，並同世界嘅頂尖高校好似牛津大學、劍橋大學、哈佛大學、麻省理工學院、加州理工學院、普林斯頓大學、斯坦福大學、耶魯大學、哥倫比亞大學、愛丁堡大學、柏林大學、澳大利亞國立大學同北京大學有校際合作關係。

排名
--

東京大學嚮學術方面係世界排名最高嘅大學之一。東京大學於2011年《QS世界大學排名》中排全球第二十五位，於2012年《世界大學學術排名》（ARWU）中排全球第二十位，於2012-2013年《泰晤士高等教育世界大學排名》（Times rankings）中排全球第二十七位同埋亞洲第一位。

出名舊生
----

### 政治界

東京大學舊生大江健三郎（1994年諾貝爾文學獎得主）
* 吉田茂：第45、48-51代日本首相
* 岸信介：第56、57代日本首相
* 佐藤榮作：第61─63代日本首相、1974年諾貝爾和平獎得主
* 福田赳夫：第67代日本首相
* 中曾根康弘：第71─73代日本首相
* 宮澤喜一：第78代日本首相
* 小和田雅子：日本皇后
* 西宮伸一：日本外交官
* 李漢俊：中國共產黨第一次代表大會代表

### 文學界

* 川端康成：1968年諾貝爾文學獎得主
* 大江健三郎：1994年諾貝爾文學獎得主
* 芥川龍之介：小說家
* 夏目漱石：小說家
* 森鷗外：小說家
* 三島由紀夫：小說家
* 安部公房：作家，曾獲諾貝爾文學獎提名

### 學術界

東京大學舊生夏目漱石（小說家）
* 江崎玲於奈：1973年諾貝爾物理獎得主
* 小柴昌俊：2002年諾貝爾物理獎得主
* 南部陽一郎：2008年諾貝爾物理獎得主
* 根岸英一：2010年諾貝爾化學獎得主
* 村上直次郎：日本歷史學家
* 矢內原忠雄：日本經濟學家
* 植草一秀：日本經濟學家
* 家永三郎：日本歷史學家
* 河上肇：日本馬克思主義經濟學家
* 林忠四郎：日本天文學家
* 何燏時：中國工學家、做過北京大學校長
* 梁希：中國林學家，做過南京大學校務員會主席（校長）同埋中華人民共和國林業部首任部長
* 黃現璠：中國歷史學家、人類學家、民族學家同埋中國現代民族學嘅奠基人

### 建築界

* 伊東豊雄：日本建築師
* 丹下健三：日本建築師
* 槇文彦：日本建築師
* 隈研吾：日本建築師

### 演藝界

* 井阪聰：日本電影導演
* 中島貞夫：日本電影導演
* 中田秀夫：日本電影導演
* 中原俊：日本電影導演
* 那須博之：日本電影導演
* 長谷川和彥：日本電影導演
* 山田洋次：日本電影導演
* 高畑勳：日本動畫家
* 山村聰：日本演員
* 香川照之：日本演員
* 高田萬由子：日本女演員

註
-

1. ↑  〈2011年QS世界大學排名〉. 原著喺2011年10月1號歸檔. 喺2013年1月19號搵到.
2. ↑  〈2012年世界大學學術排名〉. 原著喺2012年8月17號歸檔. 喺2013年1月19號搵到.
3. ↑  2012-2013年泰晤士高等教育世界大學排名

出面網頁
----

|  |  |
| --- | --- |
|  | 維基同享有多媒體嘅嘢：**University of Tokyo** |

* 東京大學網站

|  |  |
| --- | --- |
| 權威控制 | 
* WorldCat
* VIAF: 139113954
* LCCN: n79072779
* ISNI: 0000 0001 2169 1048
* GND: 37826-4
* SUDOC: 029909848
* BNF: cb140294201（資料）
* BIBSYS: 93000642
* ULAN: 500312868
* NLA: 35551978
* NDL: 00305733
* CiNii: DA00474796

 |
**李禶**（禶讀讚，粵拼：lei5 zaan3；韓文：**이찬**／**李禶***I Chan*；1759年8月14號—1778年8月26號），字**憐哉**（lin4 zoi1；**연재**/**憐哉**，轉寫：Yeonjae），諡號**孝愍**（愍讀閩，haau3 man5；**효민**/**孝愍**，轉寫：Hyomin），別稱**荷葉生**（ho4 jip6 sang1；**하엽생**/**荷葉生**，轉寫：Hayeopsaeng），係大朝鮮國嘅王族，係英祖李昑嘅庶孫、思悼世子李愃嘅庶五子，懿昭世子李琔同朝鮮正祖李祘嘅庶弟，恩彦君李裀、恩信君李禛嘅異母弟。封號**恩全君**（jan1 cyun4 gwan1；**은전군**/**恩全君**，轉寫：Eunjeon-gun）。

佢嘅阿媽係景嬪朴氏，名叫氷愛（빙애），係李愃嘅妾，出身自宮女。李愃有精神病，1761年1月李愃精神病發作時，打死咗朴氏，而佢為咗救阿媽攞石仔掟佢老豆，李愃就攞刀仔㓤傷佢、㧬佢落後院蓮花池度。嗰時佢仲細，畀英祖繼妃貞純王后金氏啲下人目擊跌落水嘅過程，就搭救咗佢，因而畀貞純王后嗌做「荷葉生」，意思係「唉！荷葉啊！」，暗指呢件事，而英祖亦為佢作字「憐哉」，意思即係「認真可憐！」1772年3月15號訂婚約，係郡守趙峸嘅女，喺6月28號結婚。

1771年2月10號佢任宗親府嘅有司堂上，1773年8月5號任五衛都總府都總管，1774年5月20號再任五衛都總府都總管，9月19號任司饔院提調，1774年5月20號第三度任五衛都總府都總管，1776年1月17號任宗簿侍提調。

老論嘅强硬派壁派之憎惡同雙方對立同他於洪麟漢，鄭厚謙爲他之推戴李氏朝鮮國王，因爲他父親思悼世子李愃爲他景嬪朴氏氷愛或彬愛殺害同幼兒期的他劍刺。同同參爲李愃正妻惠慶宮洪氏的親庭一族，因思悼世子李愃生前爲惠慶宮洪氏的親家的政敵。

老論嘅强硬派壁派爲田興文等刺客買收同1776年7月，8月王宮潛入於正祖李祘暗殺企圖，但失敗。刺客數人逮捕同後李祘嘅暗殺使嗾者洪啓能，洪樂任，洪述海，洪相範等逮捕，他们的追對持目李禶。 1776年八月以後係李氏朝鮮嘅朝政大小臣僚爲他指目元兇同他之死刑奏請。正祖李祘爲自決命令同他於拒否，因位自身於暗殺企圖之背後無關。1778年正祖李祘賜李禶死藥，李禶喺飮毒死刑過身。年二十。

1851年12月23號哲宗李昪爲他復權。

睇埋
--

* 洪麟漢
* 鄭厚謙
* 李愃
* 李裀
* 李禛
* 李祘

參考
--

1. ↑  [TV가이드/16일]우당탕탕 재동이네 外 동아일보 2001.07.16. （韓文）
2. ↑   <출판> "혜경궁 홍씨, 정치적 목적으로 「한중록」써" 연합뉴스 1998.07.22. （韓文）

出面網頁
----

* [TV가이드/16일]우당탕탕 재동이네 外 동아일보 2001.07.16. （韓文）
* <출판> "혜경궁 홍씨, 정치적 목적으로 「한중록」써" 연합뉴스 1998.07.22. （韓文）
* 6.신하들로부터 지키지 못한 동생 （韓文）
**直音**係注音嘅一個方法，而家大部份有粵音注音嘅現代漢語字典都有用呢個方法。以一個同音、同聲調嘅字去注另一個字嘅音。呢個方法相當直接、簡單、亦唔駛學。因為佢夠簡單，響南北朝反切流行之前，字書都會呢方法標音。

例
-

1. 【癱】音〔坦〕
2. 【蔑】音〔滅〕
3. 【款】音〔寬高上〕
4. 【碾】音〔年低下〕

例１同２相當直接。一個同音、同聲調嘅【坦】字去注【癱】字嘅音。例２都係咁。

當一個有同音，冇同聲調嘅字時（或者嗰個同音字都好偏嗰陣），就會用同音唔同聲調嘅字去注，響同音字用嘅後面寫低注嘅聲調： 例３嘅【款】聲調係高上（2）；而【寬】聲調係高平（1），所以寫低「高上」去注【款】嘅聲調。 例４嘅都係咁。

假設同短處
-----

同音字一般係較為成日見嘅字，好似例２嘅【滅】同 例４嘅【年】，如果查字典嗰個人識字少，用嚟注音嘅同音字都唔識點讀，去查個同音字又係唔識，最後可能指返轉頭，幾個字會互相指，呢個方法假設咗查字典嗰個人識一啲讀音在先，即係話直音呢個方法對初學粵語嘅人未必有用喇。

如果研究語音史，直音可以推得返邊一堆字係同音。邊一堆字音好似。

註
-

1. ↑  全部例子出於：《中華新詞典》，中華書局，ISBN 962-231-019-2
2. ↑  不過有字典直頭用反切法
1826年影嘅相
Buzz Aldrin salutes the US flag on the surface of the Moon, July 1969
 搵緊第二樣意思嘅話，請睇〈**相 (搞清楚)**〉。
**相**係一個圖像嘅載體。圖像由一個感光嘅平面，通過化學或者電子線路嘅方法，記錄落嚟。化學記錄方法一般係菲林，電子方法就係 CCD 或 CMOS 晶片。

九成九嘅相係用相機影嘅。相機通過鏡頭聚焦可見波長嘅光線，造成一個人眼睇到嘅影像，射落感光面上面，感光面記錄低個影像。呢個過程叫影相或攝影。

電影普遍被認為係一連串嘅相。

史
-

法國發明家瑟夫尼埃普斯（Joseph Nicéphore Niépce）喺1826年發明第一張（黑白）相。佢用咗翰海因里希舒爾茨（Johann Heinrich Schultz）喺1724年嘅發現：銀加白堊（chalk）混合物曝光會變黑。涅普斯同路易斯（Niépce and Louis Daguerre）改善咗呢個方法，喺曝光之前，先將碘蒸汽加入銀混合物，曝光之後，用水銀煙嚟灴，潛在形象形成，再用鹽水洗，咁就定形。呢啲方法就係有名嘅達蓋爾攝影法（daguerreotype）。

達蓋爾攝影法有佢嘅問題：特別易爛，淨係得正片，冇得復印。發明者着手改善，搵實際嘅方法。1848年涅普斯短時間之後引進幾個方法。膠型濕玻璃板底片加蛋白相紙（Collodion-based wet-glass plate negatives with prints made on albumen paper）用咗一輪。1871年，明膠方法（gelatin process）出台。明膠方法慢慢成為主流，到今時今日，黑白相都係用緊呢個方法，唔同嘅係以前用玻璃，而家用屈得嘅膠菲林。


|  |  |
| --- | --- |
|  | 維基同享有多媒體嘅嘢：**相** |

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |


  


|  |  |
| --- | --- |
| Stub icon | 呢篇影相文係楔位文。歡迎幫維基百科擴寫佢。睇 • 論 • 改 • 歷 |
**李福林**（1874年—1952年2月11號），原名**兆桐**，字**登同**，係廣州河南大塘鄉人。曾任廣州市長、國民革命軍第五軍長。

事業
--

李福林後生嗰陣，讀過幾年私塾，入過水師學堂，做過號兵。因為劫走衙門八萬兩銀元，俾衙門用一萬兩通緝，於是落草為寇，出入綠林。後來入咗同盟會，應孫中山之請去河內，參加過鎮南關起義。辛亥革命之後，佢喺廣州附近聚眾數千，稱為「福軍」。一九一七年護法之役，孫中山到廣州任「大元帥」；福軍為「大元帥府」親軍，李福林為親軍總司令。一九二四年，李福林選為廣州市長，同年廣州商團暴亂。之後，福軍亦助攻陳炯明。一九二五年國民革命軍成立，福軍編為第五軍，李福林任軍長。

一九二六年，廣州政變，李福林係廣東內留省國民政府委員之一，但向來唔開會。北伐嗰陣，第五軍主力留守廣州。一九二七年，李氏聯合張發奎，喺廣州反蔣介石，同年十二月，中國共產黨搞廣州暴動，李氏加以鎮壓。事後李福林解職回鄉，之後退隱以務農渡日。李福林喺香港同廣州都有農莊，平時住香港大埔康樂園。

一九三八年，日軍進攻廣東，試過用李福林收買廣東將領，意圖喺虎門登陸，進攻廣州。李話畀陳策知，將事轉告余漢謀，二人合演反間計，趁日軍登陸，擊斃數百。日軍攻佔香港後，李福林離港到重慶。及後返港，一九五二年病逝香港。

註
-

1. ↑  〈廣州政變後之亂象〉. 香港工商日報. 1926-04-01.
2. ↑  康樂園八十年代改建住宅。

出面網頁
----

* 李福林在香港墓地 康樂園將軍塚與富豪居
* 李福林自述
**普天間海軍陸戰隊航空基地**（英文：**Marine Corps Air Station Futenma，MCAS Futenma**；日文：**かいへいたいふてんまきち**），係位於日本沖繩縣宜野灣市嘅一座美國海軍陸戰隊航空基地，大約有4000個海軍陸戰隊官兵。基地有一個2,740米長，45米寬嘅跑道、大量嘅營房、行政同後勤設施，亦都支援美國海軍陸戰隊第3遠征軍用嘅自轉旋翼機，常駐大約80架軍機，係駐沖繩美軍最重要嘅基地。

居民反應
----

由於普天間基地位於市中心，軍機響住宅區入面進行飛行訓練，造成噪音污染同空氣污染，又危害公共安全，係一個爭議性問題：2004年8月，CH-53D運輸直升機喺沖繩國際大學墜毀，當地區民無傷亡；1995年，3個隊員強姦咗一個12歲嘅沖繩女仔，引發示威抗議。

搬遷
--

1996年12月，美日兩國組成嘅沖繩問題特別行動委員會喺最終報告決定將普天間基地搬去沖繩北部嘅名護市。呢個係一個有爭議嘅決定，因為當地有珊瑚礁同海草床，係瀕臨絕種嘅儒艮嘅棲息地，受日本同美國法律保護。1997年12月名護市全民投票入面，超過80％嘅名護市居民反對搬遷計劃，但係其後連續三屆嘅名護市市長選舉都由支持搬遷計劃嘅市長當選。2006年，兩國政府決定將基地搬去名護市邊野古施瓦布軍營沿岸地區。據日本放送協會2009年11月嘅民調結果，35%受訪者認為首相應該重新檢討搬遷計劃，23%受訪者支持。

2010年1月嘅名護市市長選舉由反對美國駐日普天間飛行場自宜野灣市遷至嘅稻嶺進當選。選舉之後，鳩山由紀夫重申將會響2010年5月底之前決定搬遷地點。同一年5月，鳩山由紀夫首次承認無法兌現將普天間基地完全遷出沖繩島嘅競選承諾；5月尾，美國同日本決定將美國海軍陸戰隊喺沖繩嘅基地重新安置。

參考
--

1. ↑  〈普天間機場遷移問題 駐琉美軍基地重編焦〉. 《中央社》. 2009-10-22. 原著喺2016-03-05歸檔. 喺2010-01-28搵到.
2. ↑  (2010, January 16-22). The new battle of Okinawa. *The Economist, 394*, 43-44.
3. ↑  "The SACO Final Report on Futenma Air Station". *SACO Final Report* (英文). 日本外務省. 2 December 1996. 喺24 July 2004搵到.
4. ↑  Egelko, Bob (5 August 2004). "Imperiled mammal threatened by plan for Okinawa base, Court in S.F. hears activists advocate applying U.S. law". *San Francisco Chronicle*. 喺24 July 2006搵到.
5. ↑  〈冲绳名护市长 反美军基地派当选〉. 《世界日报》. January 25, 2010. 原著喺2013-04-28歸檔. 喺2010-01-28搵到.
6. ↑  〈多数日本人要求重新检讨普天间基地迁移案〉. 《星岛环球网》. 2009年11月10日. 原著喺2009年11月16號歸檔. 喺2010年01月27日搵到.
7. ↑  〈鸠山重申5月底前决定美军普天间机场搬迁地点〉. 《人民网》. 2010年01月26日. 原著喺2010年12月29日歸檔. 喺2010年01月27日搵到.
8. ↑  〈日首相：美空军基地不能完全迁出冲绳岛〉. *VOA*. 2010年5月5日. 喺2010年6月1日搵到.
喺動態系統嘅研究裏面，**相圖**係指將一個動態系統嘅軌跡用繪圖嘅幾何方式表示喺一個相平面上面，用嚟研究嗰個系統喺某啲固定參數下嘅特性。呢啲動態系統裏面嘅物理量之間嘅關係通常會用一啲微分方程或者方程組表示。通常用相圖嚟研究動態系統裏面嘅一啲物理量係因為對呢啲物理量會唔會隨著時間推演而出現吸引子、排斥子或者極限循環有興趣。

例子
--

### 單擺嘅相圖

單擺係其中一種最簡單嘅動態系統。佢嘅相圖可以跟據有冇空氣阻力喺度而分成兩種情況探究。喺呢個探究裏面，假設條繩係冇質量同埋繃緊嘅。

#### 冇空氣阻力

當冇空氣阻力嘅時候，只有兩道力作用喺單擺波上面：自身重力同埋繩嘅張力。因為個波進行嘅係圓周運動，佢嘅移動方向相對於條繩係切向嘅。根據牛頓第二定律，將重力拆部件之後，剩係考慮切向嘅淨力，可以得到：

{\displaystyle -mg\sin \theta =ma\_{tan}=ml\alpha =ml{\ddot {\theta }}}

其中 {\displaystyle m} 係個波嘅質量，{\displaystyle g} 係重力加速度，{\displaystyle l} 係條繩嘅長度，{\displaystyle \theta } 係條繩同埋垂直線之間形成嘅夾角，{\displaystyle a\_{tan}} 係切向加速度，{\displaystyle \alpha } 係角加速度。簡化之後，以上就係一條二階一次微分方程：

{\displaystyle {\ddot {\theta }}+{\frac {g}{l}}\sin \theta \,\,(={\frac {d^{2}\theta }{dt^{2}}}+{\frac {g}{l}}\sin \theta )=0}

因為 {\displaystyle \sin \theta } 呢個項喺條方程度出現，呢條方程冇函數解（即係個解唔可以用基礎函數表示），只有解析解。於是，要清晰表現出呢種運動嘅特性有一定嘅難度。為咗更方便研究呢種運動，可以用 {\displaystyle \theta } 做 {\displaystyle x}-軸，用 {\displaystyle {\dot {\theta }}} 做 {\displaystyle y}-軸，畫一幅相圖。根據條微分方程，當用矩陣嚟表示嘅時候，坐標 {\displaystyle (\theta ,{\dot {\theta }})} 嘅變化率係：

{\displaystyle {\begin{pmatrix}{\dot {\theta }}\\{\ddot {\theta }}\end{pmatrix}}={\frac {d}{dt}}{\begin{pmatrix}\theta \\{\dot {\theta }}\end{pmatrix}}={\begin{pmatrix}{\dot {\theta }}\\-{\frac {g}{l}}\sin \theta \end{pmatrix}}}

於是，對於相圖上面嘅每一點 {\displaystyle (\theta ,{\dot {\theta }})}，畫一支 {\displaystyle {\dot {\theta }}\mathbf {i} -{\frac {g}{l}}\sin \theta \mathbf {j} } 嘅向量嚟表示 {\displaystyle \theta } 同 {\displaystyle {\dot {\theta }}} 隨著時間嘅變化喺相圖裏面嘅軌跡，就完成咗一幅可以用嚟方析冇空氣阻力之下單擺運動嘅相圖。

### 范德波爾振盪器嘅相圖

睇埋：范德波爾振盪器
### 納維-斯托克斯方程嘅相圖

睇埋：納維-斯托克斯方程
**普世價值**（英文：Universal value），係講一種值，係咪人人都認為值。人嘅值之中，有道德、美感偏好、人有特徵、人所熱衷、社會秩序。有無普世價值，喺道德哲學、文化人類學，都係未證實嘅命題。雖則有啲喜好，繁花世界，人人都見喜好，如外表吸引，後生，對稱，而有啲，例如苗條，就歸入相對美感之內，要睇文化準則。唔只美感，如道德一樣有相對，相對道德者，就唔認為道德有普世價值。

聲稱一樣嘢屬普世價值，有兩種唔同途徑，一者，佢係人人都覺得值。二者，人人有條理咁諗過，都覺得值。前者乜時乜地乜處境，都見得絕多數係。後者就有人話唔係，只要諗清楚，就覺得值。如甘地話非暴力係普世，現況有好多人唔係咁諗。咁就要拗，只要人諗清楚，大家都會覺得非暴力啱。

有好多唔同嘢，都有人聲稱係普世價值，如生育、如享樂、如民主。係咪有普世價值，若果有，邊啲係，邊啲唔係，就睇心理學、政治科學、哲學。

哲學思考
----

哲學上對普世價值嘅思考主要集中喺價值論同價值觀上，但喺倫理學、美學同政治哲學都起到重要作用。

倫理學思考
-----

歸結主義（英文：Consequentialism）認為只有產生具普世價值結果嘅行為至係正確行為。功利主義認為，快樂同痛苦係唯一具有普遍意義上內在價值嘅嘢。
**心母**（粵拼：sam1 mou5；中古漢語拼音：**s**im），係中古漢語聲母，屬齒音中嘅齒頭音，屬精組，係全清聲母。

擬音
--

因爲大多數嘅漢語、域外方音、對音中，心母大多發/s/，所以學界一致擬爲/s/。

上古來源
----

大部分學者都認爲心母字來自上古音嘅/s/音，呢個音喺上古音到中古音嘅演變好穩定。

喺粵語嘅演變
------

心母喺標準粵語維持古音，聲調上派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 三 | 心 | 相 | 死 | 先 | 四 | 小 | 孫 | 星 | 昔 |
| sam | sim | siang | siix | sen | siih | sieux | suon | seng | siek |
| saam1 | sam1 | soeng1 | sei2 | sin1 | sei3 | siu2 | syun1 | sing1 | sik1 |

調返轉頭，現代粵語中嘅s聲母來源自中古音嘅心、崇、生、常、書、船、邪七母。

對於可以區分平捲脷嘅粵語，心母屬平脷音，如吳川話，心母發lh／[ɬ]，同捲脷嘅s／[s]相對；喺梧州話，心母發s／[s]，同sh／[ɕ]相對。成個粵語，平捲分法係濟南型。

喺吳語嘅演變
------

心母喺吳語維持古音，對應嘅吳拼係s。標準吳語分尖團音，心母屬尖音。

喺普通話嘅演變
-------

普通話嘅心母分洪細，唔分尖團，洪音維持古音，對應嘅普拼係s，細音舌面化，對應嘅普拼係x。

喺日文嘅演變
------

無論吳音漢音，都讀さ行。

喺韓文嘅演變
------

心母喺韓文維持古音，讀ㅅ。

喺越南文嘅演變
-------

心母喺越南文轉爲t，聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**中國宣道神學院**（英文：**Chinese Mission Seminary**）係香港一間無分宗派嘅神學院，院址喺新界元朗洪屋130號。

歷史
--

中國宣道神學院1987年喺香港成立。創辦人同第一任院長係趙天恩牧師，喺1978年中國啱啱開放嘅時候就創立 「中國教會研究中心」，藉此了解中國教會情況。1984年「中心」同工喺退修會度，分析中國、香港教會嘅發展，睇到神學訓練嘅逼切需要，決定籌辦中國宣道神學院。短期目標係因為香港教會人材外流，需要培育新一代嘅屬靈領袖；長期目標係為中國宣教預備傳道工人同研究人材。

門徒培訓課程喺1985年開辦，為信徒訓練探討新方向。呢個課程結合咗屬靈操練、佈道、門訓同認識中國等重點，為香港教會裝備信徒，亦為中宣創校鋪路。經過三年嘅籌備，中國宣道神學院喺1987年開課，校址喺沙田九肚村一個基督教營地，喺嗰度渡過七年時間，為中宣發展奠下基礎。1994年9月，搬到馬灣新光營。但係，馬灣島嘅重建同發展，一直成為中宣基址問題嘅困擾。同時師生人數穩定增長，校園設施開始唔夠用。董事會同講師團經多番思索、尋覓，終於決定喺元朗洪屋建校，並喺1997年7月28號搬到洪屋而家嘅地址。

課程
--

### 校本部課程

* 道學碩士（榮譽）
* 道學碩士
* 神學學士
* 基督教研究深造文憑
* 基督教研究文憑

### 校外進修碩士課程

#### 教牧進修

* 神學碩士
* 道學碩士（教牧進修）
* 教牧學碩士（基督教靈修學）

#### 基督教靈修學

* 教牧學碩士（基督教靈修學）
* 基督教靈修學碩士暨文憑

### 信徒神學培育課程

* 聖經導師培育文憑課程
* 普及神學證書課程
* 普及神學（婦女）證書課程
* 門徒培訓課程

出面網頁
----

* 中國宣道神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**後藤房之助**（粵拼：hau3 tang4 fong4 zi1 zo6）
（日文：**後藤 房之助**ごとう ふさのすけ(Gotō Fusanosuke)；1879年11月14號—1924年7月31號）係前大日本帝國軍官，宮城縣栗原郡姫松村（今日嘅栗原市）人。

後藤房之助喺1899年12月加入大日本帝國嘅陸軍，1902年1月以步兵第5連隊佐長（下士）身份，加入喺青森縣青森市入面嘅八甲田山（日文：八甲田山）雪地行軍，軍隊喺23號出發，途中喺山上遇險，結果210人之中有199人遇難，栗原郡出身嗰18人得佢一個生還。後藤房之助喺山上被困四日後，俾救援隊救返。不過佢因嚴重凍傷導致四肢肌肉壞死，要全部截肢成爲海豚人，並喺同年退伍。

1906年喺八甲田山嘅馬立場（雪崩事故發生地）設立嘅紀念像，就係以後藤房之助獲救嗰時嘅形態為藍本，重喺1999年2月22號俾青森市政府列佢入有形文化財。

佢隨後參政做咗栗原郡姫松村嘅二期村會議員。1924年7月31號因腦出血死咗，終年44歲。

房之助過身後，佢啲骨灰安葬到幸畑陸軍墓地嘅公墓入面。

攷
-

1. ↑  "Sightseeing Spots 互聯網檔案館嘅歸檔，歸檔日期2008-09-24.." *City of Aomori*. Retrieved on November 10, 2008.
2. ↑  〈雪中行軍遭難記念像〉. 青森県観光国際戦略局観光交流推進課・青森県観光連盟. 原著喺2015-01-12歸檔. 喺2015-01-12搵到.
3. ↑  〈青森市内に所在する指定文化財〉. 青森市. 原著喺2014-08-13歸檔. 喺2015-01-12搵到.
4. ↑  生死の境を抜けて／惨劇の記憶 わずかに (Japanese). toonippo. 2002-01-24. 原著喺2005-04-27歸檔. 喺2008-11-26搵到.`{{cite web}}`: CS1 maint: unrecognized language (link)
後桃園天皇
**後桃園天皇**（日文：後桃園天皇／ごももぞのてんのうGo-momozono Tennō，1758年8月5號—1779年12月6號）係日本第一百一十八位天皇，原名**英仁**（ ひでひと ），又叫**皇太子英仁親王**，響1770年5月23號至到1779年12月6號在位。

佢係桃園天皇大仔，阿媽叫一條富子（原名藤原富子）。

經歷
--

因為老豆桃園天皇早死，咁啱嗰時嘅英仁先至得四歲，所以只好由姑姐智子內親王繼位，佢就係後櫻町天皇。響1768年，後櫻町天皇冊封英仁做皇太子。

響1770年，後櫻町天皇讓位畀英仁，謐號後桃園天皇，而後櫻町天皇就做上皇，改叫上皇智子，實施院政。但係後桃園天皇身體唔係好好。

響1779年，後桃園天皇突然死咗，終年二十一歲。

傳位
--

由於後桃園天皇淨係得個女欣子內親王（仲要係先至五個月大），應該要傳畀邊個就成為一個大問題。當時，候選人有三個，分別係閑院宮美仁親王、閑院宮師仁親王同埋伏見宮貞敬親王。因為美仁年紀比較大同埋佢已經有老婆，所以被剔除出名單。本身上皇智子係揀咗貞敬繼位，原因係貞敬年紀最細。但係大臣九條尚實就支持師仁繼位，因為師仁係中御門天皇細佬閑院宮直仁親王個孫，同後桃園天皇嘅血緣關係比貞敬近好多。最後，師仁繼位做天皇，佢就係光格天皇。

後嚟，光格天皇娶咗欣子內親王做老婆。

用嘅年號
----

* 明和
* 安永
搵緊同佢差唔多名嘅龜嘅話，請睇〈**擬鱷龜**〉。

| How to read a taxoboxHow to read a taxobox**真鱷龜** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬行綱 Reptilia |
|
|
|
|
|
| 目 | 龜鱉目 Testudines |
|
|
|
|
|
|
|
|
| 科 | 鱷龜科 Chelydridae |
|
|
|
|
|
| 屬 | **真鱷龜屬 *Macrochelys*** |
|
|
|
|
|
|
|
| 種 | **真鱷龜 *M. temminckii*** |
|

 |
|
| 二元學名 |
| ***Macrochelys temminckii***Troost, 1835 |
|
|
|
|
|
|
|
|
|
|
|
|
|
|
| 別名 |
| * *Macroclemmys temminckii*
* *Chelonura temminckii*
* *Testudo planitia*
 |

**真鱷龜**（粵拼：zan1 ngok6 gwai1；學名：*Macrochelys temminckii*）係成個地球入面嘅其中一個大型淡水龜，又係一種最古老嘅爬行動物。佢屬真鱷龜科真鱷龜屬。呢種動物嘅體型比較大，而且攻擊力都好犀利吓，喺硬殼類動物入面幾乎係無敵咁滯。因為佢嘅最佳防禦係攻擊。呢種龜一般喺美國南邊嘅水域比較多。

形態
--

真鱷龜同擬鱷龜梧桐，雖然話佢嘅外殼係嗐溼溼；腹甲比較細，好似個十字架噉。頭大嘴利，但係龜殼嗰度有有三行棘響度，而且佢有時係灰色、啡色、黑色或橄欖綠嘅殼。喺平時嚟講，佢都有埐藻類冚住。而眼邊周圍有啲散開咗嘅黃斑散紋且有同星星差唔多樣嘅肉質「睫毛」。呢種龜一般都好大隻。

食性
--

真鱷龜係個龜類嘅「大胃王」，差唔多係肉食咁滯。佢既可以自己搵肉食，又可以自己食爛肉都得。喺美國北邊嘅州份重見到佢嘅龜仔食植物都有。不過大多數係冇乜食物嗰陣先至噉（包括夏天）。喺佢成熟咗嗰時，佢哋變成雜食動物，甚至食魚類都得。佢哋差唔多乜都食。佢哋一般係食魚類同埋死魚、無脊椎動物、腐肉同兩棲動物，甚至重食蛇或其它龜，雀仔都有。飼養嘅真鱷龜都食邊種肉（包括牛肉、雞肉同豬肉、魚肉）都有，但一定要先引大鱷龜嚟食。成年嘅大鱷龜甚至重識食細嘅鱷魚仔。

飼養
--

真鱷龜有時俾人當成寵物噉養。但係因為佢嘅曬士同埋唯一環境要求，唔係話養就養嘅。雖然話同擬鱷龜一樣，唔鍾意咬人，但係喺俾其它嘢威脅紧嗰阵，甚至識咬人都有。佢把嘴可以將成條手指咬斷都得。加上佢識得入侵放生地，甚至磕原生地嘅物種都有，所以有好多人都唔鍾意養呢隻動物。另外，真鱷龜係受到《瀕危野生動植物種國際貿易公約》附錄三嘅保護，限制咗出口同埋國際貿易。

保育狀況
----

由於真鱷龜成日俾人類猛咁殺，加上連棲息地都冇埋，所以俾世界自然保護聯盟話咗係易危動物。

註
-

1. 1 2  Template:IUCN2009
2. ↑  鄭敏玲 (2012-08-02). 〈神祕中興湖 撈出大鱷龜 湖內有猛獸 學生：不敢推人下去〉 (繁體中文). 蘋果日報.
3. ↑  Wildlife Conservation Society (2009). "Alligator Snapping Turtle". 原著喺2009-06-03歸檔. 喺2009-06-25搵到.
4. ↑  AST Care Sheet :
5. ↑  "NAS - Species FactSheet". 原著喺2006-09-23歸檔. 喺2006-03-26搵到.
6. ↑  "Alligator Snapping Turtle and Map Turtles Gain International Protection". 喺2006-03-26搵到.
**李立達**（粵拼：lei5 laap6 daak6；簡化字：**李立达**；1988年5月17號—）係中國大陸嘅游水健將，湖北襄樊（今日係襄陽）人，曾經喺2000～2001年間試過橫渡瓊州海峽而出名。尤其喺2001年5月17號嗰次橫渡成功，亦俾健力士世界紀錄大全列佢做世界上橫渡海峽游程最長同時間最耐嘅細路。後嚟個紀錄喺2003年、2005年先後俾嚟自北京嘅王一妍、深圳嘅郭思妤打破咗。

生平
--

李立達喺1988年5月17號喺湖北襄樊（今日嘅襄陽）出世，佢阿爸係差人。李立達喺出世幾個月之後俾阿爸抱住到漢水嘅河灘邊散步，佢第一次睇到煔煔聲啲水而好開心。後嚟阿爸諗到李立達鍾意大水而帶佢去學游水。

1994年5月底，李立達本嚟要去泳館，但半佬去咗遊樂場嘅摩天輪入面玩而俾家屬搵咗佢半日，最後俾阿爸批評，重新返到泳館訓練之後好快學識咗游水。9歲嗰時，背泳比賽游出33秒68嘅成績，重快過嗰時全國10歲組嘅紀錄。後嚟一家大細搬到海南海口之後，重參加咗海南省組織嘅游水比賽攞咗兒童組冚唪唥冠軍，重有幾次刷新咗海南省嘅紀錄。

1999年10月，海南省要組織批游水健將參加橫渡瓊州海峽嘅大賽。本嚟阿爸擔心個仔會喺海峽入面出事，但仔最後喺次訓練入面成功連續游到20km嘅距離而俾佢參加呢項極高難度嘅挑戰，但因為佢嗰時年紀太細而俾海南省有關體育部門拒絕咗。直到2000年春節假期後到元宵間，李立達決定自己一人要橫渡瓊州海峽，目的係支持北京申辦2008年奧運。同年6月1號正式第一次橫渡瓊州海峽，但因為海口同徐聞地區之間橫風橫雨，好多時出大浪而橫渡失敗。第一次橫渡失敗之後好快俾海口當地嘅新聞媒體質疑。就因為呢次橫渡，令全家陷入山窮水盡嘅地步。後嚟李立達阿爸同贊助商傾咗一輪，重向有關部門提出申請橫渡瓊州海峽嘅事，最後政府接受咗李立達阿爸嘅提議。2001年5月17號06:02（UTC+8），佢喺廣東湛江徐聞縣海安鎮排尾角正式出發，經過咗10個鐘頭又6分9秒嘅水路，最後喺嗰日16:04（UTC+8）成功到達海南海口瓊山區嘅千年塔以西2km地方成功登陸，全程一共游咗36.8km。賽後好快俾包括中國中央電視台同鳳凰衛視、海南各大媒體、及大公報、文匯報等報章猛咁採訪同報道。

最後，呢位仁兄嘅事跡好快被拍成《我是一條魚》嘅紀錄片重列入咗中國大陸2004年發行嘅初三英文課教材。

李立達喺2005年6月19號要提出橫渡臺灣海峽，但之後一直冇下文。

註同攷
---

註
1. ↑  千年塔喺2001年1月1號起好，2010年3月31號俾海口建築部門話因為塔身生鏽得太犀利而拆咗。

攷

1. ↑  〈图文：海南少年李立达横渡琼州海峡创吉尼斯之最〉. 《中國新聞網》. 2000-12-17.
2. ↑  〈深圳两小学生成功横渡琼州海峡 打破吉尼斯世界纪录〉. 《新华网》. 新浪. 2005-06-02.
3. ↑  走进国家教材的高中生 互聯網檔案館嘅歸檔，歸檔日期2017年8月1號，. 论文网
4. ↑  走进国家教材的高中生 互聯網檔案館嘅歸檔，歸檔日期2020年3月27號，. 少年文摘
5. ↑  〈李立达要横渡台湾海峡 挑战人体水中运动极限〉. 《海口晚报》. 南海网. 2005-06-19. 原著喺2020-08-14歸檔. 喺2017-07-10搵到.
**易經**，或者單叫**易**，一般指現今只流傳嘅**周易**，係最古老嘅中文書。易係讀貿易個易，係指變化。佢係古代中國嘅宇宙觀兼哲學，係中國文化嘅中心。呢套哲學嘅中心係陰同陽，兩股相反嘅性質之間嘅動態平衡 ，當事件嘅演變係一種過程，同變化本身係永恆不變。易經行文似係占卜著作。

多數人相信易經係中國周代成書，所以叫周易。而司馬遷響史記度寫周文王所編，不過後世考證唔係同意呢個講法。易經到東周戰國時代，已經唔係一睇就明，所以另外有人寫本易傳來解譯易經。家下易經通常都係兩本內容夾埋一齊。

易呢本書對中國生活有好大影響，政治，經濟，軍事，醫學等等唔同範疇都受佢影響。儒家道家家都推崇易經。因為易有兼有占卜同哲學兩種特質，古人都響呢兩方面着手研究，一派着重占卜，叫象數派，而另一派着重哲學，叫義理派。易經後來衍生好多研究，出名嘅河圖洛書、太極圖都係其中之一。

由另一方面睇，易經有好多人生智慧，經常被引用。「天行健，君子以自強不息；地勢坤，君子以厚德載物。」(孔子《繫辭》乾；坤)就係清華大學嘅校訓。

金庸降龍十八掌嘅名堂，嚟自《周易》爻辭。其中「亢龍有悔」嚟自乾·上九。

參考
--

維基文庫

| * 睇
* 傾
* 改
四書五經 |
| --- |
| 四書 | 
* 大學
* 中庸
* 論語
* 孟子

 |
| 五經 | 
* 詩經
* 尚書
* 禮記
* 易經
* 春秋

 |
| 註：除咗五經，重有樂經，不過已經失傳。 |


| * 睇
* 傾
* 改
十三經 |
| --- |
| 
* 詩經
* 尚書
* 周禮
* 儀禮
* 禮記
* 周易
* 左傳
* 公羊傳
* 穀梁傳
* 論語
* 爾雅
* 孝經
* 孟子

 |
**吸血鬼數**係一種傅利曼數。

吸血鬼數係一列可以拆成兩個共包含原來所有數字一半嘅數乘埋，而且兩個數嘅個位數唔可以都係零。例如「1260」，佢可以折成「21」同「60」，四個數字「1」「2」「6」「0」全部用嗮之餘，位數又係原來一半，所以佢就係吸血鬼數喇。而我哋會叫「21」同「60」做「尖牙」，所以「1260」係吸血鬼數；再例如「6745」，佢可以折成「71」同「95」，但冇用到「6」同「4」，所以佢就唔係吸血鬼數喇。

點解兩個個數最尾個數唔可以都係零？因為如果可以，個數列就會好無聊。因為「126,000」可以折成「210」同「600」，而「12,600,000」又可以折成「2100」同「6000」。呢個規律可以無限重複。加咗呢嗰規之後，吸血鬼數就可能可以畀人證明佢可唔可以有無限個吸血鬼數喇。

定義
--

設有{\displaystyle 2k}個數字嘅自然數{\displaystyle N}：

{\displaystyle N={n\_{2k}}{n\_{2k-1}}...{n\_{1}}}

當{\displaystyle N}係一個吸血鬼數，且僅當存在兩個有{\displaystyle k}個數字嘅自然數{\displaystyle A}同{\displaystyle B}：

{\displaystyle A={a\_{k}}{a\_{k-1}}...{a\_{1}}}

{\displaystyle B={b\_{k}}{b\_{k-1}}...{b\_{1}}}

以至{\displaystyle A\times B=N}。

入面嘅{\displaystyle a\_{1}}同{\displaystyle b\_{1}}唔可以一齊係零，而{\displaystyle A}同{\displaystyle B} {\displaystyle ({a\_{k}}{a\_{k-1}}...{a\_{2}}{a\_{1}}{b\_{k}}{b\_{k-1}}...{b\_{2}}{b\_{1}})}嘅串接嘅{\displaystyle 2k}係 {\displaystyle N}嘅{\displaystyle 2k}組合。

咁樣，{\displaystyle A}同{\displaystyle B}就叫係{\displaystyle N}嘅「尖牙」。

數列
--

數列：

1260, 1395, 1435, 1530, 1827, 2187, 6880, 102510, 104260, 105210, 105264, 105750, 108135, 110758, 115672, 116725, 117067, 118440, 120600, 123354, 124483, 125248, 125433, 125460, 125500, ... （OEIS數列A014575）

尖牙
--

一個吸血鬼數當然可以有好多對「尖牙」，好似：有兩對「尖牙」嘅「125460」有「204」同「615」一對「尖牙」，又有「246」同「510」第二對「尖牙」。

三對「尖牙」嘅例子就有「13078260」，分別係「1620 × 8073」同「1863 × 7020」同「2070 × 6318」。

四對「尖牙」嘅例子就有「16758243290880」，分別係「1982736 × 8452080」同「2123856 × 7890480」同「2751840 × 6089832」同「2817360 × 5948208」。

五對「尖牙」嘅例子就有「24959017348650」，分別係「2947050 × 8469153」同「2949705 × 8461530」同「4125870 × 6049395」同「4129587 × 6043950」同「4230765 × 5899410」。

統計
--

| 位數 | 吸血鬼數總量 |
| --- | --- |
| 4  | 7 |
| 6  | 148 |
| 8  | 3228 |
| 10 | 108454 |
| 12 | 4390670 |
| 14 | 208423682 |
| 16 | 11039125795 |

可見吸血鬼數可能或會隨數值越大而更多。

歷史
--

1994年柯利弗德·皮寇弗喺Usenet社群sci.math第一次提出之後，佢就將吸血鬼數寫入咗佢本書*Keys to Infinity*第30章。

變體
--

**偽吸血鬼數**同一般吸血鬼數唔同喺佢係「尖牙」冇強制係原來一半位數。而佢都係一種傅利曼數。

2002年Carlos Rivera定義咗**質吸血鬼數**：佢嘅「尖牙」就係質因子嘅吸血鬼數，例如「117067」同「124483」同「146137」同「371893」同「536539」。

參考
--

* Pickover, Clifford A. (1995). *Keys to Infinity*. Wiley. ISBN 0-471-19334-8
* Pickover's original post describing vampire numbers
* Andersen, Jens K. *Vampire Numbers*
* Rivera, Carlos. *The Prime-Vampire numbers*

出面網頁
----

* 皮寇弗第一次發表呢個吸血鬼數嘅原文
* Vampire numbers
* Weisstein, Eric W. "Vampire Numbers" - MathWorld.（英文）
* Sweigart, Al. *Vampire Numbers Visualized*
* Grime, James; Copeland, Ed. "Vampire numbers". *Numberphile*. Brady Haran.
唔好同**全身游水裝**搞亂。
一件頭嘅品種
克羅薩頓着嘅一件頭品種
**一件頭**（粵拼：jat1 gin6 tau4\*2）係種游水衫，通常女人着，一件過遮住上身同下身，比起比堅尼遮多咗心口對上同腰腹位。呢件嘢喺出比堅尼、兩件頭同埋游水褲之前係最先有嘅游水衫。

而家嘅一件頭係有膊帶兼冇袖、連身嘅女式游水衫同埋緊身式嘅游水衫。同好早以前嘅游水衫唔同嘅係，一件頭並冇遮住背脊地方到身體，重有窄嘅胸罩上面嘅膊頭位凈係得兩條帶沊響度。成件嘢好似坦克裝（英文：maillot）噉，都係冇袖嘅緊身裝或全身連體衫褲噉。另外，法式嘅一件頭係另外一種特殊嘅一件頭。

最近，運動型游水裝用咗好多唔同嘅膊帶品種，包括咗飛型、競賽型同快型。而且大多數都係畀其它運動員着嘅。呢啲類似品種喺市面上都有得賣。

另外一種比較新嘅一件頭係外殼體品種，個樣係緊身裝同沖浪衫嘅混合版，佢幾乎冚嗮成身同手腳咁滯。雖然喺倫理嚟講，好似冇點腳踏實地嘅感覺，但係佢降低咗喺游水嗰時，水對游水裝嘅摩擦力。呢種一件頭係用咗高科技嘅質地材料嚟降低水對人游緊水嗰時嘅阻力。就好似近幾年出嘅鯊魚皮或魚皮品種嘅一件頭。

睇埋
--

|  |  |
| --- | --- |
|  | 維基同享有多媒體嘅嘢：**One-piece swimsuits** |

* 游水裝
* 游水
* 校園游水裝
* 彈弓游水裝

| * 睇
* 傾
* 改
游水裝備 |
| --- |
| 女仔嘅游水裝 | 一件頭 · 比堅尼 · 坦堅尼 · 單堅尼 · 布堅尼 |
| 男仔嘅游水裝 | 三角游水褲 · 四角游水褲 · 沙灘褲 · T字游水褲 · 長髀游水褲 |
| 男女都啱用嘅游水裝 | 鯊魚皮游水衫 · 全身游水裝 |
| 其它用具 | 游水氼鏡 · 游水帽 · 鼻夾 · 耳塞 · 面堅尼 · 氼水氼鏡 |
| 訓練裝備 | 游水泡 · 浮板 · 游水拳套 · 救生膊圈 · 游水腳蹼 · 摦手板 · 游水腳夾 |
**李在元**（韓文：**이재원**I Jaewon，1980年4月5號—）又譯**李載沅**，係韓國男歌手同DJ，男團H.O.T.同JTL前成員，目前以「J-Want」嘅名義活躍響DJ界。

生平
--

李在元1980年4月5號響韓國漢城（即依家首爾）江南區出世，畢業於首爾明元初等學校、水西中學校同埋首爾機械高等學校。15歲個年跟住老友文熙俊一齊去SM娛樂參加選拔，過關後成為作曲家劉英振嘅舞者兼且接受訓練，響1995年以男團H.O.T.嘅成員身份出道，係H.O.T.年紀最細嘅成員。

2001年H.O.T.解散後，佢同成員張佑赫、安勝浩組成新男團JTL，不過JTL響2003年解散。2004年畢業於京畿大學大眾傳播系。

2005年，李在元發行第一張大碟《Vol. 1 - No Pain, No Gain》，正式開始個人音樂事業。2007年，發行第二張個人大碟《Lee Jae Won Vol. 1.5》，不過兩張大碟成績都唔太理想。2008年，佢畀人指控強姦並畀人拉咗，三個鐘後指控畀人撤銷，但呢件事已經令佢出唔到第三張大碟。2009年入伍，響首爾龍山區韓國國防部服兵役，響2011年3月7號退伍，退伍當日H.O.T成員文熙俊、安七炫、張佑赫、安勝浩都到場祝賀。

2012年，佢響中國發行第三張個人大碟《It's The Time》，得到中國歌迷嘅熱烈歡迎。

2014年4月，李在元畀證實患上甲狀腺癌，由於癌症只係響初期階段，做手術同埋接受治療後已經好返。

2017年開始以「J-Want」嘅名義活躍響DJ界。

2018年同H.O.T成員文熙俊、安七炫、張佑赫、安勝浩同台演出，係成員相隔17年再次同時間一齊現身。

音樂作品
----

內文：H.O.T.同JTL
1. 《Vol. 1 - No Pain, No Gain》
2. 《Lee Jae Won Vol. 1.5》
3. 《It's The Time》

影視作品
----

* 《神秘音樂秀：蒙面歌王》

攷
-

1. ↑  〈原H.O.T.成员纷纷毕业 安七炫学分不足仍需努力-搜狐娱乐〉. *yule.sohu.com*. 喺2022-09-25搵到.
2. ↑  〈H.O.T的他終於要回來啦！ 這次是當DJ！〉. 《KSD 韓星網》 (繁體中文). 喺2022-09-25搵到.
3. ↑  〈복면가왕 출연자 목록〉. 《네이버 블로그 | 머구의 Life》 (韓文). 喺2022-09-25搵到.
**心理分析**（**psychoanalysis**），粵文又叫**精神分析**，係精神病學入面研究潛意識嘅方式，由奧地利神經學家佛洛伊德開始研究出嚟。到咗廿一世紀，心理分析因為缺乏可否證性而冇乜心理學家會用。

可否證性
----

根據精神分析理論，人嘅潛意識度有好多俾人壓抑住嘅慾望，而且精神分析理論仲好興講話呢柞慾望可以引致精神病，但古典嗰套精神分析理論對於點樣量度呢柞慾望同埋「慾望有幾俾人壓抑」就冇乜嘢標準。例如係抑鬱症噉：精神分析話抑鬱症可以係因為人壓抑自己嘅慾望壓抑得勁得滯而搞出嚟嘅，但喺實際應上表明咗，就算個病人冇抑鬱症嘅症狀，個分析師都有得話「係因為個慾望太過壓抑，壓抑到出唔到症狀」－所以根本冇可能知個分析師係唔係真係做咗一個準確嘅預測。呢個理論冇提出一個方案去量度壓抑，搞到用套理論嘅根本冇辦法知個病人係唔係真係壓抑咗啲慾望，冇得量度就自然冇得驗證佢係咪真。到咗廿一世紀初，心理學上嘅研究都唔會再理精神分析呢套理論，會當套理論係假科學（pseudoscience）－望落似科學，但查實唔合科學原則嘅學說。

攷
-

1. 1 2  Michael, M. T. (2019). Why Aren't More Philosophers Interested in Freud? Re-Evaluating Philosophical Arguments against Psychoanalysis. *Philosophia*, 47(4), 959-976.
2. ↑  Cioffi, F. (1970). Freud and the idea of a pseudo-science. *Explanation in the behavioural sciences*, 508-515.

|  |  |
| --- | --- |
| Stub icon | 呢篇**心理分析**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**Nokia 6**係Nokia公司賣左畀微軟之後，再將手機業務外判HMD之後推出嘅第一部手機。主力係攻佔中國大陸市場，係屬於入門到中階手機。外型方面機身以一片鋁合金製作而成，配以正面雙曲面玻璃同螢幕，重有一粒內置指紋辨識嘅實體按鈕。

歷史
--

2017年1月8號喺中國發佈嘅Nokia 6，定價為1699元人民幣。呢部手機係Nokia第一部用Android系統嘅手機，亦係離開微軟之後重返手機市場嘅第一個作品。佢嘅賣點係正面雙曲面玻璃設計加螢幕。而上市時間重未定。

規格
--

|  |  |
| --- | --- |
| **網絡系統** | * GSM:850/900/1800/1900 MHz
* WCDMA:850/900/1900/2100 MHz
* CDMA:CDMA 2000/ EVDO Rev. A (BC0)
* TD-SCDMA:Band 34,39
* FDD LTE:Band 1, 3,5
* TDD LTE:Band 38,39,40,41
 |
| **操作系統** | Android 7.0 |
| **處理器** | Snapdragon 430 |
| **機身顏色** | 黑 |
| **尺寸** | 154 x 75.8 x 7.85 mm |
| **重量** | 145 gram |
| **操控** | 輕觸式 |
| **電池種類** | 3000 mAh |
| **可更換電池** | 唔得 |
| **RAM** | 4GB |
| **ROM** | 64GB |
| **可擴充記憶** | Micro SD，最高128GB |
| **螢幕尺寸** | 5.5 吋 |
| **螢幕類別** | IPS |
| **螢幕解像度** | 1920 X 1080 |
| **數碼相機** | 後置：1600 萬像素
前置：800 萬像素 |